सन्निहित सरोवर के समीप कौन सी इमारत स्थित है?
सन्निहित सरोवर
सन्निहित सरोवर हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।
अंकोरवाट मंदिर
अंकोरवाट (खमेर भाषा : អង្គរវត្ត) कम्बोडिया में एक मन्दिर परिसर और दुनिया का सबसे बड़ा धार्मिक स्मारक है, 162.6 हेक्टेयर (1,626,000 वर्ग मीटर; 402 एकड़) को मापने वाले एक साइट पर। यह एक हिन्दू मन्दिर है। यह कम्बोडिया के अंकोर में है जिसका पुराना नाम 'यशोधरपुर' था। इसका निर्माण सम्राट सूर्यवर्मन द्वितीय (1112-53 ई॰) के शासनकाल में हुआ था। यह हिंदू मन्दिर है। मीकांग नदी के किनारे सिमरिप शहर में बना यह मन्दिर आज भी संसार का सबसे बड़ा मन्दिर है जो सैकड़ों वर्ग मील में फैला हुआ है।  राष्ट्र के लिए सम्मान के प्रतीक इस मन्दिर कम्बोडिया के राष्ट्रध्वज में भी स्थान दिया गया है। यह मन्दिर मेरु पर्वत का भी प्रतीक है। इसकी दीवारों पर भारतीय हिन्दू धर्म ग्रन्थों के प्रसंगों का चित्रण है। इन प्रसंगों में अप्सराएँ बहुत सुन्दर चित्रित की गई हैं, असुरों और देवताओं के बीच समुद्र मन्थन का दृश्य भी दिखाया गया है। विश्व के सबसे लोकप्रिय पर्यटन स्थानों में से एक होने के साथ ही यह मन्दिर यूनेस्को के विश्व धरोहर स्थलों में से एक है। पर्यटक यहाँ केवल वास्तुशास्त्र का अनुपम सौंदर्य देखने ही नहीं आते बल्कि यहाँ का सूर्योदय और सूर्यास्त देखने भी आते हैं। सनातनी लोग इसे पवित्र तीर्थस्थान मानते हैं।
राजगीर
इस भवन का निर्माण परम पूज्य आचार्य श्री विमल सागर जी महाराज के मंगल सानिध्य में सन् 1972 को सम्पन्न हुआ था । नीचे एक बड़े हॉल में आचार्य महावीर कीर्ति जी की पद्मासन प्रतिमा विराजित है । ऊपर के कमरों में एक विशाल पुस्तकालय है, जिसमें जैन धर्म सम्बंधित हज़ारों हस्तलिखित एवं प्रकाशित पुस्तकें संग्रहित है । इसके अतिरिक्त जैन सिद्धांत भवन ‘आरा’ के सौजन्य से जैन चित्रकला एवं हस्तलिखित पाण्डुलिपियाँ की प्रदर्शनी आयोजित है । इसके अतिरिक्त विपुलाचल पर्वत पर भगवान महावीर के जीवनी से संबंधित हस्तनिर्मित चित्रों कि प्रदर्शनी लाखों जैन अजैन यात्रियों द्वारा देखी और सराही जाती हैं । कई वर्ष पूर्व श्री महावीर कीर्ति सरस्वती भवन के संचालन के लिये एक बड़ी रकम पू० आचार्य श्री भरत सागर जी के प्रेरणा से शिखर जी में कमिटी को भेजने के लिये कुछ प्रबुद्ध व्यक्तियों को सौंपी गई थी, पर खेद है कि अभी तक कमिटी को वह रकम नही मिली हैं । कुछ प्राचीन खण्डित प्रतिमाएँ एवं अन्य पदार्थ जो उत्खनन से प्राप्त हुये थे । यहाँ भी संग्रहित है । ऊपरी हिस्से में वाग्देवी (सरस्वती देवी) की प्रतिमा भी स्थापित है ।
यमुनोत्री
एक पौराणिक गाथा के अनुसार यह असित मुनि का निवास था। वर्तमान मंदिर जयपुर की महारानी गुलेरिया ने 19वीं सदी में बनवाया था। भूकम्प से एक बार इसका विध्वंस हो चुका है, जिसका पुर्ननिर्माण कराया गया। यमुनोत्तरी तीर्थ, उत्तरकाशी जिले की राजगढी(बड़कोट) तहसील में ॠषिकेश से251किलोमीटर उत्तर-पश्चिम में तथा उत्तरकाशी से131किलोमीटरपश्चिम -उत्तर में 3185मीटर की ऊँचाई पर स्थित है।यह तीर्थ यमुनोत्तरी हिमनद से5मील नीचे दो वेगवती जलधाराओं के मध्य एक कठोर शैल पर है।यहाँ पर प्रकृति का अद्भुत आश्चर्य तप्त जल धाराओं का चट्टान से भभकते हुए "ओम् सदृश "ध्वनि के साथ नि:स्तरण है।तलहटी में दो शिलाओं के बीच जहाँ गरम जल का स्रोत है,वहीं पर एक संकरे स्थान में यमुनाजी का मन्दिर है।वस्तुतः शीतोष्ण जल का मिलन स्थल ही यमुनोत्तरी है।(यमुनोत्तरी का मार्ग) हनुमान चट्टी (2400मीटर)यमुनोत्तरी तीर्थ जाने का अंतिम मोटर अड्डा है।इसके बाद नारद चट्टी,फूल चट्टी व जानकी चट्टी से होकर यमुनोत्तरी तक पैदल मार्ग है।इन चट्टीयों में महत्वपूर्ण जानकी चट्टी है,क्योंकि अधिकतर यात्री रात्रि विश्राम का अच्छा प्रबंध होने से रात्रि विश्राम यहीं करते हैं।कुछ लोग इसे सीता के नाम से जानकी चट्टी मानते हैं,लेकिन ऐसा नहीं है।1946में एक धार्मिक महिला जानकी देवी ने बीफ गाँव में यमुना के दायें तट पर विशाल धर्मशाला बनवाई थी,और फिर उनकी याद में बीफ गाँव जानकी चट्टी के नाम से प्रसिद्ध हो गया।यहीं गाँव में नारायण भगवान का मन्दिर है।पहले हनुमान चट्टी से यमुनोत्तरी तक का मार्ग पगडंडी के रूप में बहुत डरावना था,जिसके सुधार के लिए खरसाली से यमुनोत्तरी तक की 4मील लम्बी सड़क बनाने के लिए दिल्ली के सेठ चांदमल ने महाराजा नरेन्द्रशाह के समय50000रुपए दिए।पैदल यात्रा पथ के समय गंगोत्री से हर्षिल होते हुए एक "छाया पथ "भी यमुनोत्तरी आता था।यमुनोत्तरी से कुछ पहले भैंरोघाटी की स्थिति है।जहाँ भैंरो का मन्दिर है।अनेक पुराणों में यमुना तट पर हुए यज्ञों का तथा कूर्मपुराण(39/9_13)में यमुनोत्तरी माहात्म्य का वर्णन है।केदारखण्ड(9/1-10)में यमुना के अवतरण का विशेष उल्लेख है।इसे सूर्यपुत्री,यम सहोदरा और गंगा- यमुना को वैमातृक बहने कहा गया है।ब्रह्मांड पुराण में यमुनोत्तरी को"यमुना प्रभव"तीर्थ कहा गया है।ॠग्वेद (7/8/19)मे यमुना का उल्लेख है।महाभारत के अनुसार जब पाण्डव उत्तराखंड की तीर्थयात्रा में आए तो वे पहले यमुनोत्तरी,तब गंगोत्री फिर केदारनाथ-बद्रीनाथजी की ओर बढ़े थे,तभी से उत्तराखंड की यात्रा वामावर्त की जाती है।हेमचन्द्र ने अपने "काव्यानुशान "मे कालिन्द्रे पर्वत का उल्लेख किया है,जिसे कालिन्दिनी(यमुना) के स्रोत प्रदेश की श्रेणी माना जाता है।डबराल का मत है कि कुलिन्द जन की भूमि संभवतः कालिन्दिनी के स्रोत प्रदेश में थी।अतः आज का यमुना पार्वत्य उपत्यका का क्षेत्र, जो रंवाई,जौनपुर जौनसार नामों से जाना जाता है,प्राचीनकाल में कुणिन्द जनपद था।"महामयूरी"ग्रंथ के अनुसार यमुना के स्रोत प्रदेश में दुर्योधन यक्ष का अधिकार था।उसका प्रमाण यह है कि पार्वत्य यमुना उपत्यका की पंचगायीं और गीठ पट्टी में अभी भी दुर्योधन की पूजा होती है।यमुना तट पर शक और यवन बस्तियों के बसने का भी उल्लेख है।काव्यमीमांसाकार ने 10वीं शताब्दी में लिखा है कि यमुना के उत्तरी अंचलों में जहाँ शक रहते हैं,वहाँ यम तुषार- कीर भी है।इस प्रकार यमुनोत्तरी धार्मिक और ऐतिहासिक दोनों दृष्टिकोण से महत्वपूर्ण रही।(तप्तकुण्ड व अन्य कुण्ड) यमुनोत्तरी पहुँचने पर यहाँ के मुख्य आकर्षण यहाँ के तप्तकुण्ड हैं।इनमें सबसे तप्त जलकुण्ड का स्रोत मन्दिर से लगभग 20फीट की दूरी पर है,केदारखण्ड वर्णित ब्रह्मकुण्ड अब इसका नाम सूर्यकुण्ड एवं तापक्रम लगभग195डिग्री फारनहाइट है,जो कि गढ़वाल के सभी तप्तकुण्ड में सबसे अधिक गरम है।इससे एक विशेष ध्वनि निकलती है,जिसे "ओम् ध्वनि"कहा जाता है।इस स्रोत में थोड़ा गहरा स्थान है।जिसमें आलू व चावल पोटली में डालने पर पक जाते हैं,हिमाचल प्रदेश के कुल्लू जिले की पार्वती घाटी में मणिकर्ण तीर्थ में स्थित ऐसे ही तप्तकुण्ड को "स्टीम कुकिंग"कहा जाता है।सूर्यकुण्ड के निकट दिव्यशिला है।जहाँ उष्ण जल नाली की सी ढलान लेकर निचले गौरीकुण्ड में जाता है,इस कुण्ड का निर्माण जमुनाबाई ने करवाया था,इसलिए इसे जमुनाबाई कुण्ड भी कहते है।इसे काफी लम्बा चौड़ा बनाया गया है,ताकि सूर्यकुण्ड का तप्तजल इसमें प्रसार पाकर कुछ ठण्डा हो जाय और यात्री स्नान कर सकें। गौरीकुण्ड के नीचे भी तप्तकुण्ड है।यमुनोत्तरी से 4मील ऊपर एक दुर्गम पहाड़ी पर सप्तर्षि कुण्ड की स्थिति बताई जाती है।विश्वास किया जाता है कि इस कुण्ड के किनारे सप्तॠषियों ने तप किया था।दुर्गम होने के कारण साधारण व्यक्ति यहाँ नहीं पहुँच सकता।स्थानीय लोगों का कहना है कि आजसे लगभग 60साल पहले विष्णुदत्त उनियाल वहाँ गए थे।लौटते समय उन्होंने वहाँ एक शिवलिंग देखा।जैसे ही वह उसे उठाने के लिए हुए वह गायब हो गया।
बड़हलगंज
बड़हलगंज सरयू नदी के किनारे बसा हुआ एक कस्बा एवं नगर पंचायत है। यहाँ सबसे प्रसिद्ध मुक्तिपथ है। यहाँ पौहारी महाराज की कुटी के नाम से प्रसिद्ध मंदिर है जो राम जानकी मार्ग पर स्थित है। यहाँ पर कुछ प्रसिद्ध गाँव है - संसारपार ,कल्यानपुर , भैसौली, मरवट आदि। नगर पंचायत क्षेत्र के मध्य में प्रसिद्ध जलेश्वर नाथ मंदिर भी है। सरयू नदी के तट पर कई प्राचीन और प्रसिद्ध मन्दिर हैं। नगर के उत्तरी भाग में प्रसिद्ध विचित्रवीर हनुमान जी का मंदिर स्थित है। यह राष्ट्रीय राजमार्ग 29 पर स्थित है। कुछ ही दूर पश्चिम में करपात्री महराज जी की जन्म स्थली ओझवली गांव भी स्थित हैं। जहां उनका एक प्रसिद्ध मंदिर है जिसमें उनकी मूर्ति स्थापित हैं। उनके साथ साथ-साथ वह मंदिर शिव भगवान के मंदिर के नाम से भी प्रसिद्ध हैं। बड़हलगंज में पूर्वांचल के सर्वश्रेष्ठ शिक्षण संस्थानों में सम्मिलित होने वाले दो शिक्षण संस्थान हैं- नेशनल इंटर कॉलेज और नेशनल पीजी कॉलेज । नेशनल पीजी कॉलेज ही एक मात्र गोरखपुर विश्वविद्यालय से सम्बद्ध उस क्षेत्र का ऐसा कॉलेज हैं जहां पर कृषि विज्ञान विषय की पढ़ाई होती है। इसके कृषि संकाय की ख्याति राष्ट्रीय स्तर की रही है । इस कॉलेज का अपना छात्रावास भी है जहां छात्र निवास करते है कई शिक्षक अपने विषय क्षेत्र की विद्वता के कारण आज लोगों द्वारा याद किए जाते हैं जैसे इण्टर कालेज में हिन्दी साहित्य के दो अध्यापक- के डी शुक्ल और कृष्ण मुरारी सिन्हा। बड़हलगंज में कई प्रसिद्ध कोचिंग संस्थान भी है जिनमें से एक कैरियर फाउंडेसन क्लासेस के नाम से संस्थान है जहां से कई विद्यार्थियों ने अपने सपने साकार कर अपनी मंजिल पायी है और आगे भी पाते रहेंगे।।
जानकी मन्दिर, नेपाल
जानकी मन्दिर () नेपाल के जनकपुर के केन्द्र में स्थित एक हिन्दू मन्दिर एवं ऐतिहासिक स्थल है। यह हिन्दू देवी सीता को समर्पित है। मन्दिर की वास्तु हिन्दू-राजपूत वास्तुकला है। यह नेपाल में सबसे महत्त्वपूर्ण राजपूत स्थापत्यशैली का उदाहरण है और जनकपुरधाम भी कहलाता है। यह मन्दिर ४८६० वर्ग फ़ीट क्षेत्र में निर्मित विस्तृत है और इसका निर्माण १८९५ में आरंभ होकर १९११ में पूर्ण हुआ था। मन्दिर परिसर एवं आसपास ११५ सरोवर एवं कुण्ड हैं, जिनमें गंगासागर, परशुराम कुण्ड एवं धनुष-सागर अत्याधिक पवित्र कहे जाते हैं।
रबीन्द्र सरोवर
रबीन्द्र सरोबार (जिसे पहले ढकुरिया झील के नाम से जाना जाता था) भारतीय राज्य पश्चिम बंगाल में दक्षिण कोलकाता में स्थित एक कृत्रिम झील है। यह नाम झील के आसपास के क्षेत्र को भी दर्शाता है। यह उत्तर में दक्षिणी एवेन्यू, पश्चिम में श्यामाप्रसाद मुखर्जी रोड, पूर्व में ढकुरिया और दक्षिण में कोलकाता उपनगरीय रेलवे ट्रैक से घिरा है।
गोविन्द सागर
गोविन्द सागर हिमाचल प्रदेश के बिलासपुर जिले में स्थित मानव-निर्मित झील है। इसका नाम सिखों के दशम गुरु गोविन्द सिंह के नाम पर रखा गया है। यह झील सतलज नदी पर भाखड़ा बांध के निर्माण के कारण बनी थी।यह झील भारत के नक्शे पर सर्वोच्च स्थान रखती है। झील पर्यटन आदि के साथ-साथ कृषि के लिए भी अनमोल सिद्ध हुई है। इस झील से एक बहुत बड़े भू-भाग को सिंचाई आदि की सुविधा मिलने लगी है। यहाँ का भू-भाग एक परी लोक में परिवर्तित-सा हो गया प्रतीत होता है। सतलुज नदी पर बने बाँध के छिद्रों से झरने के रूप में झरता स्वच्छ पानी नेत्रों को शीतलता प्रदान करता है। गोविन्द सागर झील से 20 कि.मी. की दूरी पर 'नैना देवी मंदिर' स्थित है तथा पहाड़ी पर स्थित 'आनंदपुर साहिब' नामक सिक्खों का पवित्र तीर्थ स्थान है। हिन्दू और सिक्ख दोनों ही इसे पवित्र मानते हैं। अगस्त के महिने में नैना देवी के मंदिर पर विशाल मेला लगता है। तब हज़ारों की संख्या में भक्त यहाँ दर्शन करने के लिए आते हैं। अब गोविंद सागर झील जैसी वहाँ चार बड़ी झीलें और भी बन चुकी हैं, जिनके विकास की परियोजना चल रही हैं।
कन्नौद
प्रशासनिक दृष्टि से कन्नौद एक तहसील का दर्जा रखता है। यह विंध्याचल पर्वत के दक्षिण में स्थित है। नर्मदा नदी (नेमावर) कन्नौद से 35 किमी दूर है। यह इन्दौर से लगभग 100 किमी पूर्व में स्थित है। सबसे नजदीकी रेलवे पहुंच हरदा लगभग 50 किमी जबकि इन्दौर अन्य नजदीकी रेलवे एवं हवाई सेवा उपलब्ध हैं। कन्नौद, भारत गणराज्य की विदेश मंत्री सुषमा स्वराज का संसदीय क्षेत्र विदिशा के अन्तर्गत आता है। यहाँ के वर्तमान विधायक आशीष शर्मा (भाजपा) है।
ककोलत जलप्रपात
ऐतिहासिक और पौराणिक संदर्भों से युक्‍त ककोलत एक बहुत ही खूबसूरत पहाड़ी के निकट बसा हुआ एक झरना है। यह झरना बिहार राज्‍य के नवादा शहर से 33 किलोमीटर की दूरी पर स्थित गोविन्‍दपुर पुलिस स्‍टेशन के निकट स्थित है। नवादा से राष्‍ट्रीय राजमार्ग संख्‍या 31 पर 15 किलोमीटर दक्षिण रजौली की ओर जाने पर फतेहपुर से एक सड़क अलग होती है। इस सड़क को गोविन्‍दपुर-फतेहपुर रोड के नाम से जाना जाता है। यह सड़क सीधे थाली मोड़ को जाती है,जहाँ से तीन कीलोमीटर दक्षिण ककोलत जलप्रपात है।थाड़ी मोड़ से जलप्रपात की शीतलता का एहसास होने लगता है। रास्ते के दोनो ओर खेत,पेड़- पौधों की हरयाली यात्रा का मजा बहुगुणित कर देती है। यह जिस पहाड़ी पर बसा है, उस पहाड़ी का नाम भी ककोलत है। ककोलत क्षेत्र खूबसूरत दृश्‍यों से भरा हुआ है। लेकिन इन खूबसूरत दृश्‍यों में भी सबसे चमकता सितारा यहां स्थित ठण्‍ढे पानी का झरना है। इस झरने के नीचे पानी का एक विशाल जलाशय है।
कुवैत नगर
यह नगर फ़ारस की खाड़ी के तट पर स्थित है और कुवैत की संसद (मजलिस अल-उम्मा), अधिकांश सरकारी कार्यालय, कुवैत की बहुत सी बड़ी कंपनियों और निकायों के मुख्यालय यहाँ स्थित हैं। निर्विवाद रूप से ये कुवैत का राजनैतिक, सांस्कृतिक और आर्थिक केंद्र है। इसके साथ ही यह अरब जगत का एक महत्‍वपूर्ण पर्यटन स्‍थल भी है। लिबरेशन टॉवर, कुवैत टॉवर, नेशनल म्‍यूजियम, फैलाका द्वीप, इंटरटेनमेंट सिटी, साइंस एंड नेचुरल हिस्‍ट्री म्‍यूजियम, लिबरेशन स्‍मारक, साइंटिफिक सेंटर, तारिक रजाब म्‍यूजियम, बयात अल- बदीर, जूलॉजिकल पार्क, संगीतमय फव्‍वारा आदि यहां के प्रमुख दर्शनीय स्‍थल हैं।
कुलाबा
वर्तमान में गेटवे ऑफ़ इन्डिया के पास में कला डेको शैली का रीगल थियेटर (सिनेमाघर) है। वहाँ पास में लियोपोल्ड कैफ़े और ताजमहल पैलेस एंड टॉवर हॉटल हैं। इसके दक्षिणी भाग में नेवी नगर स्थित है। यहाँ पास में सबसे पुरानी इमारत के रूप में अफ़ग़ान चर्च है। नेवी नगर के मध्य में भारत की नामी वैज्ञानिक संस्थानों में से एक टाटा मूलभूत अनुसंधान संस्थान स्थित है। कोलाबा में रतन टाटा सहित कई नामी हस्तियाँ रहती हैं।
सुनहरी मस्जिद
सुनहरी मस्जिद पुरानी दिल्ली में स्थित एक मस्जिद है। यह लाल किले के दिल्ली दरवाजे के दक्षिण-पश्चिमी किनारे में, नेताजी सुभाष बाग के सामने स्थित है। इसके चारों ओर तीन गुंबद बने हुए हैं, जिसमें तांबे के साथ सोने का पानी चढ़ाया गया था। इसी से इसका नाम सुनहरी मस्जिद पड़ गया।
जगन्नाथ सागर
गोनेर नगरी के मध्य भाग में जगन्नाथ सागर स्थित है . कुछ वर्ष पूर्व तक वर्षा काल में जल से लबालब भरा रहता था. श्री लक्ष्मी जगदीश महाराज मंदिर के जलझूलनी एकादशी महोत्सव के सुअवसर पर ठाकुर जी का नौका विहार इसी सागर में होता है जिसके दर्शन लाभ के लिए दूरदराज क्षेत्र से धर्मावलंबी हजारों की संख्या में आते हैं. सागर की पाल पर विजय हनुमान मंदिर एवं देवादास जी महाराज की छतरी स्थित है.
नैनीताल
नैनी झील के उत्‍तरी किनारे पर नैना देवी मंदिर स्थित है। १८८० में भूस्‍खलन से यह मंदिर नष्‍ट हो गया था। बाद में इसे दुबारा बनाया गया। यहां सती के शक्ति रूप की पूजा की जाती है। मंदिर में दो नेत्र हैं जो नैना देवी को दर्शाते हैं। नैनी झील के बारें में माना जाता है कि जब शिव सती की मृत देह को लेकर कैलाश पर्वत जा रहे थे, तब जहां-जहां उनके शरीर के अंग गिरे वहां-वहां शक्तिपीठों की स्‍थापना हुई। नैनी झील के स्‍थान पर देवी सती की आँख गिरी थी। इसी से प्रेरित होकर इस मंदिर की स्‍थापना की गई है। माँ नैना देवी की असीम कृपा हमेशा अपने भक्‍तों पर रहती है। हर वर्ष माँ नैना देवी का मेला नैनीताल में आयोजित किया जाता है।
तारिम द्रोणी/आलेख
तारिम द्रोणी या तारिम बेसिन मध्य एशिया में स्थित एक विशाल बंद जलसंभर इलाका है जिसका क्षेत्रफल ९०६,५०० वर्ग किमी है (यानि सम्पूर्ण भारत का लगभग एक-चौथाई क्षेत्रफल)। वर्तमान राजनैतिक व्यवस्था में तारिम द्रोणी चीनी जनवादी गणराज्य द्वारा नियंत्रित श़िंजियांग उइग़ुर स्वराजित प्रदेश नाम के राज्य में स्थित है। तारिम द्रोणी की उत्तरी सीमा तियाँ शान पर्वत श्रंखला है और दक्षिणी सीमा कुनलुन पर्वत श्रंखला है। कुनलुन पर्वत श्रंखला तारिम द्रोणी के इलाक़े को दक्षिण में स्थित तिब्बत के पठार से विभाजित करती है। द्रोणी या जलसंभर उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नेहरों और नालों से बह कर एक ही स्थान पर एकत्रित हो जाता है। भारत में यमुना का जलसंभर वह क्षेत्र है जहाँ यमुना नदी में विलय हो जाने वाले सारे नदी नाले फैले हुए है और जिसके अंत से केवल यमुना नदी ही निकास करती है। बंद जलसंभर ऐसा जलसंभर होता है जिसमें वर्षा अथवा पिघलती बर्फ़ का पानी एकत्रित हो कर किसी नदी के ज़रिये समुद्र या महासागर में बहने की बजाय किसी सरोवर, दलदली क्षेत्र या शुष्क क्षेत्र में जाकर वहीँ रुक जाता है। अंग्रेज़ी में "द्रोणी" को "बेसिन" (basin), "जलसंभर" को "वॉटरशॅड" (watershed) या "कैचमेंट" (catchment) और बंद जलसंभर को "एनडोरहेइक बेसिन" (endorheic basin) कहा जाता है। तारिम द्रोणी का अधिकतर क्षेत्र रेगिस्तानी है और हलकी आबादी वाला है। यहाँ ज़्यादातर लोग उइग़ुर और अन्य तुर्की जातियों के हैं। इस क्षेत्र का उत्तर भारत और पाकिस्तान के साथ गहरा ऐतिहासिक और आनुवंशिकी (यानि जॅनॅटिक) सम्बन्ध है। यहाँ पर पाई गई लगभग सारी प्राचीन लिखाई खरोष्ठी लिपि में है, बोले जाने वाली प्राचीन भाषाएँ तुषारी भाषाएँ थीं जो भाषावैज्ञानिक दृष्टि से हिन्द-आर्य भाषाओं की बहनें मानी जाती हैं और जितने भी प्राचीन शव मिले हैं उनमें हर पुरुष का आनुवंशिकी पितृवंश समूह आर१ए१ए है जो उत्तर भारत के ३०-५०% पुरुषों में भी पाया जाता है, लेकिन पूर्वी एशिया की चीनी, जापानी और कोरियाई आबादियों में और पश्चिमी एशिया की अरब आबादियों में लगभग अनुपस्थित है।
लीड्स
निर्मित परिवेश में मॉर्ले टाउन हॉल और लीड्स, लीड्स टाउन हॉल एवं कॉर्न एक्सचेंज में इमारतों की तिकड़ी और वास्तुकार कथबर्ट ब्रॉडरिक द्वारा निर्मित लीड्स सिटी म्यूजियम जैसे नागरिक गौरव की इमारतें समाहित हैं। लीड्स के क्षितिज पर आश्चर्यजनक रूप से सफ़ेद दो इमारतें लीड्स यूनिवर्सिटी की पार्किन्सन बिल्डिंग और सिविक हॉल हैं जिसके जुड़वां शिखरों पर के शीर्ष पर आकर्षक सुनहरे उल्लू बने हुए हैं। आर्म्ले मिल्स, घंटाघर से प्रेरित अपने टावरों के साथ टावर वर्क्स और मिस्र की शैली के टेम्पल वर्क्स शहर के औद्योगिक इतिहास की याद दिलाते हैं जबकि कर्कस्टॉल एबी के खंडहर और स्थल सिस्टर्सियन वास्तुकला की सुंदरता और भव्यता को दर्शाते हैं। उल्लेखनीय गिरजाघर हैं सिटी सेंटर में स्थित लीड्स पैरिश चर्च, सेंट जॉर्ज चर्च और लीड्स कैथेड्रल और शांत स्थलों में सेंट जॉन द बैपटिस्ट, एडेल और बार्डसे पैरिश चर्च.
कानपुर
कमला रिट्रीट एग्रीकल्चर कॉलेज के पश्चिम में स्थित है। इस खूबसूरत संपदा पर सिंहानिया परिवार का अधिकार है। यहां एक स्वीमिंग पूल बना हुआ है, जहां कृत्रिम लहरें उत्पन्न की जाती है। यहां एक पार्क और नहर है। जहां चिड़ियाघर के समानांतर बोटिंग की सुविधा है। कमला रिट्रीट में एक संग्रहालय भी बना हुआ है जिसमें बहुत सी ऐतिहासिक और पुरातात्विक वस्तुओं का संग्रह देखा जा सकता है। यहां जाने के लिए डिप्टी जनरल मैनेजर की अनुमति लेना अनिवार्य है।
कुंभेश्वर मंदिर परिसर
कुंभेश्वर मंदिर परिसर नेपाल के उत्तरी भाग में स्थित पाटन शहर के सबसे पुराने और व्यस्ततम धार्मिक स्थलों में से एक है। जिन प्रमुख देवताओं के मंदिर परिसर के भीतर स्थित है वे हैं: कुंभेश्वर महादेव, बगलामुखी, उन्मंत भैरव। इसके अतिरिक्त यहाँ गौरीकुंड, हराती, मनकामना, केदारनाथ और बद्रीनाथ नामक मंदिर स्थापित हैं। परिसर में एक प्राकृतिक झरना भी मौजूद है, जो आसपास के तालाबों को भरने का काम करता है और इसका स्रोत रसुवा जिले में स्थित गोसाईकुंडा झील को माना जाता है। इसलिए यहाँ के लोकप्रिय जनै पूर्णिमा के त्योहार के दौरान तालाब में डुबकी लगाने की प्रथा है, ऐसा करना गोसाईकुंडा में डुबकी लगाने के बराबर माना जाता है।
सौंधन का किला
सौंधन का किला एक प्राचीन व ऐतिहासिक इमारत है। जो पुरातत्व विभाग में गेट-वे ऑफ कारवां सराय के नाम से दर्ज है। माना जाता है इसे शाहजहाँ के शासनकाल में बनाया गया था यह स्थापत्य कला सम्भल को दी गई खूबसूरत और यादगार निशानियों में से एक है। किले का निर्माण लगभग 1645 ईस्वी में कराया गया। इसके निकट मस्जिद का निर्माण कराया गया। सौंधन गांव के बीचो बीच इलाके में बना यह किला अपनी नक्काशी के लिए प्रसिद्ध है शाही इमारत होने के कारण इसका महत्व तो था ही साथ ही आक्रमण के समय सम्भल की बजाय इस किले में रूकने को काभी सुरक्षित माना जाता था। सौंधन राजनीतिक क्षेत्र में अपनी अलग छाप हमेशा से ही छोड़ता रहा है। सत्यप्रकाश गुप्ता संभल विधानसभा से प्रथम बीजेपी से विधायक रहे है।जोकि एक रिकॉर्ड है। राजेश सिंघल बीजेपी से जिला अध्यक्ष है।
शुक्रताल
शुक्रताल प्राचीन पवित्र तीर्थस्थल है। यह मुजफ्फरनगर के समीप स्थित है। यहाँ संस्कृत महाविद्यालय है। यह स्थान हिन्दुओं का प्रसिद्ध धार्मिक स्थल माना जाता है। गंगा नदी के तट पर स्थित शुक्रताल जिला मुख्यालय से 30 किलोमीटर की दूरी पर स्थित है। कहा जाता है कि इस जगह पर अभिमन्यु के पुत्र और अर्जुन के पौत्र राजा परीक्षित - जिनको शाप मिला था कि उन्हें एक सप्ताह के अंदर तक्षक नाग द्वारा डस लिया जायेगा - ने महऋषि शुकदेव के श्रीमुख से भगवत कथा का श्रवण किया था। इसके समीप स्थित वट वृक्ष के नीचे एक मंदिर का निर्माण किया गया था। इस वृक्ष के नीचे बैठकर ही शुकदेव जी भागवत कथा सुनाया करते थे। ये वट वृक्ष यहाँ अभी भी विद्यमान है और आश्चर्य की बात है कि इस वृक्ष पर कभी पतझड़ नहीं आती। शुकदेव मंदिर के भीतर एक यज्ञशाला भी है। राजा परीक्षि‍त महऋषि जी से भागवत की कथा सुना करते थे। इसके अतिरिक्त यहां पर पर भगवान गणेश की 35 फीट ऊंची प्रतिमा भी स्‍थापित है। इसके साथ ही इस जगह पर अक्षय वट और भगवान हनुमान जी की 72 फीट ऊंची प्रतिमा बनी हुई है। श्री शिव भगवन की 108 फ़ीट ऊंची तथा माता दुर्गा की भी 80 फ़ीट ऊंची प्रतिमा यहाँ स्थापित की गई हैं।
सफ़ेद बारादरी
इसके निकट ही कई अन्य दर्शनीय इमारतें भी हैं नवाब सआदत अली खां का मकबरा, बेगम हजरत महल पार्क एवं मकबरा, शाह नजफ़ इमामबाडा, आदि।
कुलटूरवावेन
यह इमारत केंद्री ऊमेओ में स्टोरगातां और ऊमे नदी के बीच स्थित है। यह इमारत 2011-2014 के बीच शहिरी विकास परियोजना के तहत बनाई गई है।
उमर अली सैफुद्दीन मस्जिद
उमर अली सैफुद्दीन मस्जिद (मलय : omar ali saifuddin mosque, उर्दू: مسجد عمر علي سيف الدين) ब्रुनेई की राजधानी बंदर सेरी बेगवान में स्थित एक इस्लामी मस्जिद है। इसे अक्सर एशिया प्रशांत में सबसे खूबसूरत मस्जिदों में से एक माना जाता है।  यह मुस्लिम समुदाय के लिए इबादत गाह , एक प्रमुख ऐतिहासिक स्थल और ब्रुनेई का एक प्रसिद्ध पर्यटक आकर्षण है।  इस मस्जिद का नाम ब्रुनेई के 28 वें सुल्तान उमर अली सैफुद्दीन तृतीय के नाम पर है, जिन्होंने इसके निर्माण की पहल की थी। मस्जिद ब्रुनेई में इस्लामी विश्वास के प्रतीक के रूप में कार्य करता है। इमारत 1958 में बनकर तैयार हुई थी और यह आधुनिक इस्लामिक वास्तुकला का एक उदाहरण है।
केम्मनगुंडी
राज भवन केम्मन्नूगुंडी में स्थित एक अतिथि गृह है और यह आस-पास की पहाड़ियों का एक देखने लायक दृश्य प्रस्तुत करता है। राज भवन से सूर्यास्त का दृश्य बड़ा ही मनभावन है।
चिन्तामनिश्वर शिव मंदिर
चिन्तामनिश्वर शिव मंदिर भारत के उड़ीसा की राजधानी भुवनेश्वर में स्थित भगवान शिव को समर्पित एक हिंदू मंदिर है। यह पुराने स्टेशन बाजार के पास कटक-पुरी रोड से चिन्तामनिश्वर रोड की शाखा के अंत में स्थित है। मंदिर पश्चिम की तरफ मुड़ता है और निस्संदेह भगवान एक योनिपिथा के साथ शिव लिंग हैं।
दक्षिण सिक्किम जिला
दक्षिण सिक्किम से 4 किलोमीटर दूर नया बाजार की तरफ रंगीत नदी के किनारे यह गर्म पानी का झरना स्थित है। यह पवित्र झरना औषधीय गुणों से भरपूर माना जाता है। यहां जिले की पवित्र गुफा को भी देखा जा सकता है।
सिंधु घाटी सभ्यता
मोहनजोदड़ो का अब तक का सबसे प्रसिद्ध स्थल है विशाल सार्वजनिक स्नानागार, जिसका जलाशय दुर्ग के टीले में है। यह ईंटो के स्थापत्य का एक सुन्दर उदाहरण है। यह 11.88 मीटर लम्बा, 7.01 मीटर चौड़ा और 2.43 मीटर गहरा है। दोनो सिरों पर तल तक जाने की सीढ़ियाँ लगी हैं। बगल में कपड़े बदलने के कमरे हैं। स्नानागार का फर्श पकी ईंटों का बना है। पास के कमरे में एक बड़ा सा कुआँ है जिसका पानी निकाल कर होज़ में डाला जाता था। हौज़ के कोने में एक निर्गम (Outlet) है जिससे पानी बहकर नाले में जाता था। ऐसा माना जाता है कि यह विशाल स्नानागार धर्मानुष्ठान सम्बन्धी स्नान के लिए बना होगा जो भारत में पारम्परिक रूप से धार्मिक कार्यों के लिए आवश्यक रहा है। मोहन जोदड़ो की सबसे बड़ा संरचना है - अनाज रखने का कोठार, जो 45.71 मीटर लम्बा और 15.23 मीटर चौड़ा है। हड़प्पा के दुर्ग में छः कोठार मिले हैं जो ईंटों के चबूतरे पर दो पाँतों में खड़े हैं। हर एक कोठार 15.23 मी॰ लम्बा तथा 6.09 मी॰ चौड़ा है और नदी के किनारे से कुछ एक मीटर की दूरी पर है। इन बारह इकाईयों का तलक्षेत्र लगभग 838.125 वर्ग मी॰ है जो लगभग उतना ही होता है जितना मोहन जोदड़ो के कोठार का। हड़प्पा के कोठारों के दक्षिण में खुला फर्श है और इसपर दो कतारों में ईंट के वृत्ताकार चबूतरे बने हुए हैं। फर्श की दरारों में गेहूँ और जौ के दाने मिले हैं। इससे प्रतीत होता है कि इन चबूतरों पर फ़सल की दवनी होती थी। हड़प्पा में दो कमरों वाले बैरक भी मिले हैं जो शायद मजदूरों के रहने के लिए बने थे। कालीबंगां में भी नगर के दक्षिण भाग में ईंटों के चबूतरे बने हैं जो शायद कोठारों के लिए बने होंगे। इस प्रकार यह स्पष्ट होता है कि कोठार हड़प्पा संस्कृति के अभिन्न अंग थे।
हरिमन्दिर साहिब
श्री हरिमन्दिर साहिब (पंजाबी भाषा: ਹਰਿਮੰਦਰ ਸਾਹਿਬ; हरिमंदर साहिब, हरमंदिर साहिब) सिख धर्मावलंबियों का सबसे पावन धार्मिक स्थल या सबसे प्रमुख गुरुद्वारा है जिसे दरबार साहिब या स्वर्ण मन्दिर भी कहा जाता है। यह भारत के राज्य पंजाब के अमृतसर शहर में स्थित है और यहाँ का सबसे बड़ा आकर्षण है। पूरा अमृतसर शहर स्वर्ण मंदिर के चारों तरफ बसा हुआ है। स्वर्ण मंदिर में प्रतिदिन हजारों श्रद्धालु और पर्यटक आते हैं। अमृतसर का नाम वास्तव में उस सरोवर के नाम पर रखा गया है जिसका निर्माण गुरु राम दास ने स्वयं अपने हाथों से किया था। यह गुरुद्वारा इसी सरोवर के बीचोबीच स्थित है। इस गुरुद्वारे का बाहरी हिस्सा सोने का बना हुआ है, इसलिए इसे 'स्वर्ण मंदिर' के नाम से भी जाना जाता है।
जेन एडम्स
शिकागो में नेवी पियर के पास स्थित एक जेन एडम्स मेमोरियल पार्क है। 2007 में, इलिनोइस राज्य ने नॉर्थवेस्ट टॉलवे का नाम बदलकर जेन एडम्स मेमोरियल टोलवे रख दिया । 1963 में शिकागो में इलिनोइस विश्वविद्यालय के परिसर की स्थापना के लिए हल हाउस की इमारतों को ध्वस्त कर दिया गया और स्थानांतरित कर दिया गया। हल निवास स्वयं जेन एडम्स के संग्रहालय और स्मारक के रूप में संरक्षित था।
पंचगंगा घाट
यहीं पर सन्त एकनाथजी ने वारकरी सम्प्रदाय का महान ग्रन्थ श्रीएकनाथी भागवत लिखकर पूरा किया और काशिनरेश तथा विद्वतजनों द्वारा उस ग्रन्थ की हाथी पर शोभायात्रा बड़ी धूमधामसे निकाली गयी। आलमगीर मस्जिद जो स्थानीय स्तर पर बेनी माधव का डेरा के नाम से जानी जाती है, यहाँ स्थित है। अब इसकी मीनारें कम ऊंचाई की रह गई हैं। वास्तव में यह मस्जिद अपने समय के सबसे बड़े मंदिर बिंदु माधव के अवशेषों पर खड़ी है। यह विष्णु जी का एक विशाल मंदिर हुआ करता था जो पंचगंगा से राम घाट तक फैला हुआ था। बाद में औरंगज़ेब ने इसे तहस-नहस कर दिया और यहीं बनवाई शानदार मस्जिद। पंचगंगा हिंदू-मुस्लिम संबंधों की एक और कड़ी अपने में समेटे हुए है। यह कड़ी है मध्ययुगीन काल के सूफी संत कबीर के रूप में। एक मुस्लिम जुलाहे के पुत्र कबीर अपनी रचनाओं और मानवीय दृष्टिकोण के चलते हिंदू-मुस्लिम दोनों ही वर्गों में समान रूप से लोकप्रिय थे। नदी के मुहाने पर तीन तरफ से घिरी कोठरियां हैं, जो बरसात के मौसम में पानी में डूबी रहती हैं। इनमें से कुछ में शिवलिंग हैं तो कुछ में भगवान विष्णु की मूर्तियां स्थापित हैं। कुछ खाली भी पड़ी हैं जिनका इस्तेमाल ध्यान और योग करने में किया जाता है। यहीं पर है पांच नदियों के संगम का प्रतीक मंदिर। धूतपाप और किरण जैसी अदृश्य नदियों समेत यमुना, सरस्वती और गंगा नदी का यह मिलन स्थल है।
जमुई
किउल नदी तट पर पत्‍‌नेश्वर पहाड़ पर अवस्थित पत्‍‌नेश्वर नाथ मंदिर राजकाल से ही लोगों की आस्था का केन्द्र रहा है। धर्मावलंबी जनों की मानें तो यहां की पूजा करने से असाध्य रोग दूर हो जाता है। इस मंदिर के पुजारी बताते हैं कि उक्त स्थल पर स्वयं शिवलिंग अवतरित हुआ है। शिवलिंग के आसपास मंदिर का निर्माण किया गया जहां जमुई के लोगों की आस्था जुड़ी हुई है। पुजारियों ने बताया कि बनैली राज स्टेट द्वारा उक्त मंदिर और आसपास का परिसर ब्राह्माणों को पूजन के लिए दिया गया। शुरुआती दौर में यहां आबादी नहीं के बराबर थी तब यहां एक साधु महात्मा आए थे। उड़ीया बाबा के नाम से मशहूर उक्त महात्मा काफी दिनों तक पत्‍‌नेश्वर पहाड़ पर रहे। उन्होंने बताया कि उन्हें गलित कुष्ठ था और देवघर बाबाधाम मंदिर में पूजा के दौरान उन्हें पत्‍‌नेश्वर में पूजा करने का स्वप्न हुआ। वे स्वयं पत्‍‌नेश्वर में पूजा के बाद स्वस्थ हुए और यहीं के होकर रह गए। उन्होंने जंगल पहाड़ के स्थल पर किउल नदी में हर रोज स्नान कर पूजा से कुष्ठ जैसे असाध्य रोगों से मुक्ति का मार्ग बताया था। बदलते वक्त के साथ यहां अब भव्य मंदिर बन गया है। हर साल सावन माह में यहां भक्त ही भगवान की परीक्षा लेते हैं। इस विशेष पूजन में छोटे से शिवलिंग को चारो ओर से घेरकर कई मन दूध तथा गंगा जल से अभिषेक कराया जाता है। इस पूजन में लगातार अभिषेक के बावजूद शिवलिंग को पूरी तरह से दूध अथवा जल में डुबाना मुश्किल होता है। इस आयोजन के दौरान भारी संख्या में लोग इकट्ठा होते हैं। बदलते वक्त के साथ अब जमुई शहर में प्रवेश के साथ ही पत्‍‌नेश्वर पहाड़, किउल नदी के बीच पत्‍‌नेश्वर धाम में मंदिर का मनोहारी दृश्य लोगों को बरबस ही आकर्षित कर रहा है। पूरे साल यहां सैकड़ों की संख्या में शादियां और पूजा-पाठ का कार्यक्रम चलता रहता है।
कुन्नूर
कुन्नूर कई सुप्रसिद्ध हस्तियों का घर रहा है। प्रसिद्ध हेन्नेसी ब्रांड के कर्नल रोचेरोफ्त ने अपना सेवानिवृत्त जीवन एक आलीशान हवेली में व्यतीत किया था जहां से वेलिंगटन दिखाई देता था। कोचीन के महाराजाओं का ग्रीष्मकालीन महल "स्प्रिंग फील्ड" कोटागिरी रोड पर था और विजयानगरम के महाराजाओं का महल भी वहीं था जो "एल्क हिल हाउस" के नाम से परिचित था। विजयनगरम पैलेस टाइगर हिल रोड पर था। कोचीन के महाराज पारुकुट्टी नीथय्यारम्मा की पत्नी भी टाइगर हिल रोड पर होमडेल में रहती थी जैसे उनके बेटे कोचीन स्टेट के सेवानिवृत्त अभियंता वी.के.अराविंदक्षा मेनन राहते थे। सेना के सेवानिवृत्त प्रमुख फील्ड मार्शल सैम मानेकशॉ भी कुन्नूर में रहते थे। जनरल थीमय्या का घर भी कुन्नूर में था। चेत्तीनाद के राजा प्रसिद्ध सिमस् पार्क के पास रहते थे। टाटा के कार्यकारी निदेशक गोपालकृष्णन कुन्नूर के ब्रूकलैंड्स में ग्रीष्मकाल बिताते हैं। बैंकर और लेखक रघु पलात ने अपना बचपन कुन्नूर में बिताया है। "एक अज्ञात हिंदू" नाम से लिखने वाले सफल लेखक एस.आर. नारायण अय्यर कुन्नूर के देवीनिलयम में रहते थे। शिवम अरोड़ा का जन्म स्थान कुन्नूर है।
सिद्धगिरि ग्रामजीवन संग्रहालय
सिद्धगिरि ग्रामजीवन संग्रहालय महाराष्ट्र के कोल्हापुर जिले में स्थित है। जो कनेरी मठ के नाम से भी लोकप्रिय है। यह एक ऐसा गाँव है जहाँ किसान हल और बैल के साथ खड़े मिलेंगे। गाँव की औरतें कुँए में पानी भरने जाती हुई दिखेंगी। बच्चे पेड़ के नीचे गुरुकुल शैली में पढ़ाई कर रहे हैं, किसान खेत में भोजन कर रहे हैं और आस-पास पशु चारा चर रहे हैं। गाँव के घरों का घर-आँगन और विभिन्न कार्य करते लोग, लेकिन सब कुछ स्थिर ठहरा हुआ फिर भी एकदम सजीव, जीवंत।
सरधना
यहाँ बेगम समरू महल, रोमन कैथोलिक चर्च, बेगम समरू के कब्रिस्तान,जामा मस्जिद,दस से ज्यादा दिगम्बर श्वेताम्बर जैन मंदिर,आर्य मंदिर,हिन्दू मन्दिर,गंग नहर,वीर अब्दुल हमीद पार्क,ए.पी.जे.अब्दुल कलाम पार्क, स्विमिंग पूल, आदि दर्शनीय स्थल स्थित है।
मोती महल, लखनऊ
लखनऊ में गोमती नदी की सीमा पर बनी तीन इमारतों में मोती महल प्रमुख है। इसे सआदत अली खां ने बनवाया था। मुबारक मंजिल और शाह मंजिल अन्य दो इमारतें हैं। बालकनी से जानवरों की लड़ाई और उड़ते पक्षियों को देखने हेतु नवाबों के लिए इन इमारतों को बनवाया गया था।
रेणुसागर
रेणुसागर (Renusagar) भारत के उत्तर प्रदेश राज्य के सोनभद्र ज़िले में स्थित एक बस्ती है। यह रिहन्द परियोजना की गोविंद वल्लभ पंत सागर नामक झील के किनारे बसा हुआ है।
मियामी
मियामी के दक्षिणी हिस्से में कोरल वे, सड़कें और कोकोनट ग्रोव शामिल हैं। कोरल वे 1922 में बना पड़ोस का एक ऐतिहासिक आवासीय क्षेत्र है जो डाउनटाउन को कोरल गैबल्स से जोड़ता है और यहाँ कई पुराने आवास एवं पेड़ों की कतारों वाली सड़कें मौजूद हैं। कोकोनट ग्रोव की स्थापना 1825 में की गयी थी और यहाँ डिनर की में मियामी का सिटी हॉल, कोकोनट ग्रोव प्लेहाउस, कोकोवाक, अनेकों नाईटक्लब, बार, रेस्ताराएं और बोहेमियन दुकानें और इसी प्रकार के अन्य आकर्षण मौजूद हैं जो स्थानीय कॉलेज के विद्यार्थियों में काफी लोकप्रिय हैं। यह संकीर्ण, घुमावदार सड़कों और पेड़ों के एक भारी झुण्ड से घिरा एक ऐतिहासिक पड़ोस है। कोकोनट ग्रोव के अंदर कई पार्क और उद्यान जैसे कि विला विजकाया, द कैम्पोंग, द बार्नेकल हिस्टोरिक स्टेट पार्क मौजूद हैं और यह कोकोनट ग्रोव कन्वेंशन सेंटर के साथ-साथ देश के कई बहुप्रतिष्ठित निजी विद्यालयों और अनेकों ऐतिहासिक आवासों एवं एस्टेट्स का ठिकाना भी है।
लुंबिनी पार्क
लुंबिनी पार्क, आधिकारिक तौर पर टी. अंजैया लुंबिनी पार्क, एक छोटा सा सार्वजनिक, 3 हेक्टेयर (7.5 एकड़) का शहरी पार्क है जो भारत के हैदराबाद में हुसैन सागर से सटा है। चूंकि यह शहर के केंद्र में स्थित है और बिरला मंदिर और नेकलेस रोड जैसे अन्य पर्यटक आकर्षणों के करीब है, यह पूरे वर्ष कई आगंतुकों को आकर्षित करता है। नौका विहार सबसे अच्छा हिस्सा है और लोग नावों में टैंक बैंड के बीच में रखी बुद्ध की मूर्ति के पास जाते हैं। 1994 में निर्मित, पार्क को बुद्ध पूर्णिमा परियोजना प्राधिकरण द्वारा बनाए रखा गया है जो तेलंगाना सरकार के निर्देशों के तहत कार्य करता है। 2007 में, यह 25 अगस्त 2007 के हैदराबाद बम विस्फोटों में से एक था, जिसमें 44 लोग मारे गए थे।
कोणार्क सूर्य मंदिर
कोणार्क सूर्य मन्दिर भारत में ओड़िशा राज्य में जगन्नाथ पुरी से ३५ किमी उत्तर-पूर्व में कोणार्क नामक शहर में प्रतिष्ठित है। यह भारतवर्ष के चुनिन्दा सूर्य मन्दिरों में से एक है। सन् १९८४ में यूनेस्को ने इसे विश्व धरोहर स्थल के रूप में मान्यता दी है। इस मन्दिर की भावनाओ को यंहा के पत्थरों पर किये गए उत्कृष्ट नकासी ही बता देता है
मसूरी
यमुनोत्री रोड पर मसूरी से 15 कि॰मी॰ दूर 4500 फुट की ऊंचाई पर यह इस सुंदर घाटी में स्थित सबसे बड़ा और सबसे खूबसूरत झरना है, जो चारों ओर से ऊंचे पहाड़ों से घिरा है। झरने की तलहटी में स्नान तरोताजा कर देता है और बच्चों के साथ-साथ बड़े भी इसका आनंद उठाते हैं। मसूरी-यमुनोत्री मार्ग पर नगर से लगभग 15 किलोमीटर दूर स्थित यह झरना पांच अलग-अलग धाराओं में बहता है, जो पर्यटकों के लिए खासा आकर्षण का केंद्र बना रहता है। यह स्थल समुद्रतल से लगभग 4500 फुट की ऊंचाई पर है। इसके चारों ओर पर्वत श्रृंखलाएं दिखाई देती हैं। अंगरेज अपनी चाय दावत अकसर यहीं पर किया करते थे, इसीलिए तो इस झरने का नाम कैंपटी (कैंप+टी) फाल है। यमुनोत्री के रास्ते में 1370 मीटर की ऊंचाई पर कैम्प्टी जलप्रपात स्थित है। मसूरी से इसकी दूरी 15 किलोमीटर है। यह मसूरी घाटी का सबसे सुंदर जलप्रपात है। ऊंचे-ऊंचे पर्वतों से घिरे इस जलप्रपात के मनभावन नजारे लोगों का दिल जीत लेते हैं। यहां की शीतलता में नहाकर पर्यटकों का मन तरोताजा हो जाता है। खासतौर से गर्मी के मौसम में कैम्प्टी जलप्रपात में स्नान करने का अनुभव आप जिंदगी भर नहीं भुला पाएंगे। कैम्प्टी जलप्रपात के निकट कैम्प्टी झील है। लोग यहां पर अपने परिवार एवं मित्रों के साथ समय बिताने के लिए आते हैं। यहां उपलब्ध नौकायन और टॉय ट्रेन की सुविधा बच्चों को खासा लुभाती है। यही नहीं, यह स्थल पिकनिक मनाने के इच्छुक लोगों में बहुत ही लोकप्रिय है।
ननकाना साहिब
गुरु नानक जी का जन्म स्थान होने के कारण यह स्थान सिख मत के सबसे पवित्र स्थलों में से एक है। यहां भव्य एवं दिव्य गुरुद्वारा है। गुरुग्रंथ साहिब के प्रकाश स्थान के चारों ओर लम्बी चौड़ी परिक्रमा है। गुरुग्रंथ साहिब को मत्था टेककर श्रद्धालु इसी परिक्रमा में बैठकर शबद-कीर्तन का आनन्द लेते हैं। परिक्रमा में गुरु नानकदेव जी से संबंधित कई सुन्दर पेंटिग लगी हुई हैं। ननकाना साहिब में सुबह तीन बजे से ही श्रद्धालुओं का तांता लग जाता है। रंग-बिरंगी रोशनियों से जगमग करता ननकाना साहिब एक स्वर्गिक नजारा प्रस्तुत करता है। पवित्र सरोवर में स्नान करने वालों का सैलाब उमड़ पड़ता है। रागी साहिबान द्वारा गुरुवाणी के शबद कीर्तन का प्रवाह रात तक चलता रहता है। हॉल में बैठकर श्रद्धालु लंगर छकते हैं। पहले पंगत फिर संगत की शानदार प्रथा ढेरों गुण समेटे हुए है।
लोधी कालोनी
लोधी कालोनी दक्षिण मध्य दिल्ली में स्थित है। यहाँ केन्द्र सरकार के आवासीय इमारतें है। यह नैइ दिल्ली के प्राचीनतम क्ष्वेत्रों में आती है।
मेन गार्ड
मेन गार्ड औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर में एक ऐतिहासिक इमारत है। यह उस स्थान के जिसे अब जॉन मैकिन्टौश स्क्वायर के नाम से जाना जाता है, के दक्षिणी सिरे पर स्थित है। यह जिब्राल्टर सिटी हॉल के नजदीक है जिसे पहले कनॉट हाउस के नाम से जाना जाता था। जबकि इसके निर्माण की सटीक तारीख अज्ञात है परन्तु यह जॉन मैकिन्टौश चौराहे पर मौजूद सबसे पुरानी इमारत है। इमारत से सम्बन्धित सबसे पहला कोई संदर्भ अठारवी सदी के मध्य के समय के दस्तावेजों में मिलता है। 1748 में जिब्राल्टर में आए एक आगंतुक जो परेड (जॉन मैकिन्टौश स्कावयर का पुराना नाम) में स्थित एक सराय में रुका हुआ था ने लिखा था कि एक विशाल चौकी उसके होटल के समीप मौजूद है और क्षेत्र में यह सबसे साफसुथरी इमारतों में से एक है। वह फ़िर वर्णन करता है कि "परन्तु इमारत एक मंजिला है" जो उसके अवलोकन के अनुसार जिब्राल्टर की सभी इमारतों की समान्य ऊचाई थी।
लोहित जिला
लोहित में अनेक बुद्ध विहार हैं। स्थानीय लोग इनको चोंग के नाम से पुकारते हैं। यह बहुत खूबसूरत हैं और पर्यटकों को बहुत पसंद आते हैं। यहां एक नदी बहती है। इस नदी पर एक द्वीप बना हुआ है। इसका नाम चोंगखाम है। द्वीप पर एक विश्व शांति बौद्ध मन्दिर बना हुआ है। इसमें भगवान बुद्ध की प्रतिमा की स्थापना की गई है। यहां पर स्थानीय निवासी और पर्यटक योगाभ्यास करते हैं। इन सब में गुणा नगर का चोंग सबसे खूबसूरत है। इसका निर्माण खामती राजा ने कराया था। अपनी बौद्ध परम्पराओं के लिए यह चोंग बहुत प्रसिद्ध है। यह सभी चोंग और भगवान बुद्ध की सभी प्रतिमाएं थाई शैली में बनाई गई हैं। इन चोंगों में पर्यटक बिना किसी परेशानी के भ्रमण कर सकते हैं।
श्री सनातन श्रीनिवास पेरुमल मंदिर
श्री सनातन श्रीनिवास पेरुमल मंदिर एक हिंदू मंदिर है जो चेन्नई के अन्ना नगर के पास मुगप्पेयर पश्चिम में स्थित है। इस जगह को मूल रूप से तमिल में "मैगा-पेपरु" के रूप में जाना जाता था जिसका अर्थ है "एक बच्चे के साथ धन्य"। बाद में नाम 'मगप्पेरु' को बोलचाल में बदलकर मोगप्पैर कर दिया गया। यह नाम सनातन श्रीनिवास पेरुमल के कारण है, जिनका विग्रह (मूर्ति) चेन्नई के मुगप्पैर में मंदिर परिसर के नीचे पाया गया था। सनातन श्रीनिवास बच्चों के साथ निःसंतान दंपत्ति को आशीर्वाद देते हैं।
हनुमान मंदिर, कनॉट प्लेस
नई दिल्ली के हृदय कनॉट प्लेस में महाभारत कालीन श्री हनुमान जी का एक प्राचीन मंदिर है। यहाँ पर उपस्थित हनुमान जी स्वयंभू हैं। बालचन्द्र अंकित शिखर वाला यह मंदिर आस्था का महान केंद्र है। इसके साथ बने शनि मंदिर का भी प्राचीन इतिहास है। एक दक्षिण भारतीय द्वारा बनवाए गए कनॉट प्लेस शनि मंदिर में दुनिया भर के दक्षिण भारतीय दर्शनों के लिए आते हैं। प्रत्येक मंगलवार एवं विशेषतः हनुमान जयंती के पावन पर्व पर यहां भजन संध्या और भंडारे लगाकर श्रद्धालुओं को प्रसाद वितरित किया जाता है। इसके साथ ही भागीरथी संस्था के तत्वाधान में संध्या का आयोजन किया जाता है, साथ ही क्षेत्र में झांकी निकाली जाती है।
परिनिर्वाण स्तूप
परिनिर्वाण स्तूप एक बौद्ध मन्दिर है जो उत्तर प्रदेश के कुशीनगर में स्थित है। ऐसी मान्यता है कि भगवान बुद्ध का निर्वाण इसी स्थान पर हुआ था। वर्तमान मन्दिर का निर्माण १९५६ में भारत सरकार ने कराया था जब बुद्ध के महापरिनिर्वाण के २५०० वर्ष पूरे होने के उपलक्ष्य में उत्सव मनाया गया था।
नैना देवी मंदिर, नैनीताल
नैनीताल में, नैनी झील के उत्त्तरी किनारे पर नैना देवी मंदिर स्थित है। 1880 में भूस्‍खलन से यह मंदिर नष्‍ट हो गया था। बाद में इसे दुबारा बनाया गया। यहां सती के शक्ति रूप की पूजा की जाती है। मंदिर में दो नेत्र हैं जो नैना देवी को दर्शाते हैं। नैनी झील के बारें में माना जाता है कि जब शिव सती की मृत देह को लेकर कैलाश पर्वत जा रहे थे, तब जहां-जहां उनके शरीर के अंग गिरे वहां-वहां शक्तिपीठों की स्‍थापना हुई। नैनी झील के स्‍थान पर देवी सती के नेत्र गिरे थे। इसीसे प्रेरित होकर इस मंदिर की स्‍थापना की गई है।
लीड्स
मिलेनियम स्क्वायर और सिविक या नॉर्दर्न क्वार्टर की ओर छात्रों और सप्ताहांत के आगंतुकों के लिए एक उभरता मनोरंजन जिला स्थित है। स्क्वायर में कई बार और रेस्तराएं मौजूद हैं और सिविक थियेटर के पास एक विशाल आउटडोर स्क्रीन निर्मित है। मिलेनियम स्क्वायर क्रिसमस मार्केट, गिग्स एंड कंसर्ट्स, सिटीवाइड पार्टीज और द रिदम्स ऑफ सिटी फेस्टिवल्स जैसे बड़े मौसमी कार्यक्रमों का आयोजन स्थल है। यह मंडेला गार्डन के पास स्थित है जिसका उदघाटन 2001 में नेल्सन मंडेला द्वारा किया गया था। सिटी सेंटर के रोमांचों के मध्य में कई लोक कला प्रदर्शनियां, फव्वारे, एक नहर और हरियाली को भी देखा जा सकता है।
शिवसागर सरोवर
शिवसागर सरोवर (Shivsagar Lake) भारत के महाराष्ट्र राज्य के सतारा ज़िले में स्थित एक कृत्रिम जलाशय है। यह लम्बा और गहरा जलाशय कोयना नदी पर कोयना बाँध के निर्माण से बना है। इसका नाम छत्रपति शिवाजी पर रखा गया था।
ब्रह्मसरोवर
भगवान शिव को समर्पित एक पवित्र मंदिर सरोवर के भीतर है, जो एक छोटे से पुल से सुलभ है। शास्त्रों के अनुसार, इस सरोवर में स्नान करने से [अश्वमेध यज्ञ]' करने की पवित्रता बढ़ती है। पूल में प्रत्येक वर्ष नवंबर के अंतिम सप्ताह और दिसंबर की शुरुआत में गीता जयंती समारोह के दौरान एक सांस लेने वाला दृश्य दिखाई देता है, जब पानी में तैरते दीपों का गहरा दान ’समारोह होता है और [आरती] होती है। यह वह समय भी होता है जब दूर-दूर से प्रवासी पक्षी सरोवर में आते हैं। सरोवर के पास [बिड़ला गीता] मंदिर और बाबा नाथ की हवेली का आकर्षण हैं।
दतिया
दतिया से 70 किलोमीटर दूर यह स्थान सिंध नदी पर बने जलप्रपात के लिए प्रसिद्ध है। इसके अलावा कान्हागढ़ किला और नन्दनन्दन महल भी लोगों को आकर्षिक करने में कामयाब होता है। सिओंधा से 15 किलोमीटर की दूरी पर रतनगढ़ माता का लोकप्रिय मंदिर है जो एक घने जंगल के भीतर स्थित है।
उग्रतारा मन्दिर
उग्रो तारा मंदिर पूर्वोत्तर भारत में गुवाहाटी शहर के केंद्र में लोटैसिल (लतासिल) क्षेत्र में जोर पुखुरी टैंकों के पश्चिमी ओर स्थित तारा (देवी) को समर्पित मन्दिर है। शहर के पूर्वी भाग में उज़ान बाज़ार में उग्रतारा मंदिर एक महत्वपूर्ण शक्ति मंदिर है । मान्यतानुसार भगवान शिव की प्रथम पत्नी सती की नाभि यहां गिरी थी। असम में उग्रतारा की पहचान आमतौर पर बौद्ध पंथों के तक्ष-कांता, एक-जटा आदि से भी की जाती है।
ताप्ती नदी
इनके अलावा तटवर्ती अन्य महत्त्वपूर्ण स्थानों में अमरावती जिले का मेलघाट बा घ रिज़र्व नदी के दक्षिण-पूर्वी तट पर स्थित है। यह बाघ परियोजना ("प्रोजेक्ट टाइगर") के अन्तर्गत्त आता है और महाराष्ट्र एवं मध्य प्रदेश की सीमा पर स्थित है। इनके साथ ही बुरहानपुर के निकट ही ऐतिहासिक असीरगढ़ दुर्ग भी स्थित है, जिसे दक्खिन की कुंजी भी कहा जाता है। जलगांव में चांगदेव में चांगदेव महाराज का एक मन्दिर भी स्थित है।
ड्राईब्रिज हाउस
ड्राईब्रिज हाउस () एक बड़ी 17 वीं शताब्दी की ग्रेड द्वितीय सूचीबद्ध इमारत है, जो मॉनमाउथ, दक्षिण-पूर्व वेल्स, यूनाइटेड किंगडम, में स्थित है। यह शहर के दक्षिण-पश्चिम में स्थित है, एक छोटी सी धारा पर बने "शुष्क पुल" के करीब, जो अब पास के एक गोलचक्कर के नीचे दफन है। यह मॉनमाउथ हेरिटेज ट्रेल की 24 इमारतों में से एक है और इसे ब्रिजेस कम्युनिटी सैंटर प्रबंधित करती है।
सम्राट बृहद्रथ बुद्ध विहार
सम्राट बृहद्रथ बुद्ध विहार उन्नाव जनपद मुख्यालय से 6 किमी की दूरी पर थाना ग्राम पंचायत के मजरा प्रियदर्शी नगर (हिन्दूखेड़ा) में शारदा नहर के तट पर स्थित है। इस विहार का निर्माण 15 जुलाई 2011 ईस्वी में कराया गया। 2 वर्षो के बाद 18 अप्रैल 2013 ईस्वी को भारत का राजचिह्न अशोक स्तंभ का निर्माण कराया गया । यहाँ प्रतिवर्ष बुद्ध पूर्णिमा , चन्द्रगुप्त मौर्य जयंती , अशोक महान जयंती,स्वतंत्रता दिवस, गणतंत्र दिवस सहित अनेक कार्यक्रम आयोजित किये जाते है। इस बुद्ध विहार का संचालन सम्राट चन्द्रगुप्त मौर्य बौद्ध शोध सेवा समिति द्वारा किया जाता है।
मुज़फ़्फ़रनगर
यह स्थान हिन्दुओं का प्रसिद्ध धार्मिक स्थल माना जाता है। गंगा नदी के तट पर स्थित शुक्रताल जिला मुख्यालय से 30 किलोमीटर की दूरी पर स्थित है। कहा जाता है कि इस जगह पर अभिमन्यु के पुत्र और अर्जुन के पौत्र राजा परीक्षित के पश्चात् केवल महर्षि सुखदेव जी ने भागवत गीता का वर्णन किया था। इसके समीप स्थित वट वृक्ष के नीचे एक मंदिर का निर्माण किया गया था। इस वृक्ष के नीचे बैठकर ही सुखदेव जी भागवत गीता के बारे में बताया करते थे। सुखदेव मंदिर के भीतर एक यज्ञशाला भी है। राजा परीक्षि‍त महाराजा सुखदेव जी से भागवत गीता सुना करते थे। इसके अतिरिक्त यहां पर पर भगवान गणेश की 35 फीट ऊंची प्रतिमा भी स्‍थापित है। इसके साथ ही इस जगह पर अक्षय वट और भगवान हनुमान जी की 72 फीट ऊंची प्रतिमा बनी हुई है। यह गंगा के किनारे बसा है। जहाँ देश विदेश से कई लाख प्र्य्ट्क आते है।
पम्पा सरोवर
पम्पा सरोवर झील कोप्पल ज़िले में अनेगुंडी मार्ग पर स्थित है। यह सरोवर पहाड़ियों में स्थित है और हनुमान मन्दिर से लगभग १ किलोमीटर की दूरी पर स्थित है। झील के आसपास बहुत सारे सुन्दर-सुन्दर कमल के फूल देखने को मिलते हैं। यहाँ पास में एक प्राचीन लक्ष्मी मन्दिर भी है साथ ही एक भगवान शिव का भी मन्दिर स्थापित है। इनके अलावा यहाँ मन्दिर के निकट एक छोटा तालाब भी है और तालाब के अंदर आम का पेड़ भी है और पास में एक गणेश जी की मूर्ति है।
कुंभेश्वर मंदिर
कुंभेश्वर मंदिर नेपाल में स्थित सबसे पुराने हिंदू मंदिरों में से एक है, जो पाटन दरबार क्षेत्र के उत्तरी भाग से 200 मीटर की दूरी पर स्थित है। यह मंदिर 14 वीं शताब्दी में राजा जयस्थति मल्ल द्वारा बनाया गया था। यह पाटन का सबसे पुराना मंदिर है। यह नेपाल के दो स्वतंत्र पांच मंजिला मंदिरों में से एक है, दूसरा मंदिर भक्तपुर का प्रसिद्ध न्यातापोला मंदिर है। यह मंदिर अपने सुंदर बनावट और लकड़ी की नक्काशी के लिए प्रसिद्ध है और भगवान शिव को समर्पित है। मंदिर के द्वार के समक्ष ही भगवान शिव के वाहन नंदी की प्रतीमा है। कुंभेश्वर मंदिर कुंभेश्वर मंदिर परिसर में स्थित है, जहाँ कई अन्य मंदिर भी बने हुए हैं, जिनमें प्रमुख है: बगलामुखी माता को समर्पित मंदिर, उल्मान्त भैरव को समर्पित मंदिर और दो उल्लेखनीय तालाब भी यहाँ स्थित है। यह एक लोकप्रिय धारणा है कि तालाबों को भरने वाला पानी का झरना गोसाईकुंडा से निकलता है, जो काठमांडू से 43 किलोमीटर उत्तर में स्थित है। इसलिए यहाँ के लोकप्रिय जनै पूर्णिमा के त्योहार के दौरान तालाब में डुबकी लगाने की प्रथा है, ऐसा करना गोसाईकुंडा में डुबकी लगाने के बराबर माना जाता है। लकड़ी की छत के ऊपर बने ऊंचे टीयर को देखने से ऐसा लगता है कि जैसे वे इस पांच मंजिला इमारत पर गिर सकते हैं।
द नेल्सन रूम्स
द नेल्सन रूम्स () मॉनमाउथ, मॉनमाउथशायर, वेल्स में स्थित एक ग्रेड द्वितीय सूचीबद्ध इमारत है। इमारत एतिहासिक सड़क ग्लेनडोवर स्ट्रीट पर मध्यकालीन समय की शहर को घेरने वाली दीवारों के अंदर स्थित है। इसके पड़ोस से ही एजिंकोर्ट स्ट्रीट निकलती है। इमारत अपने शुरुआती वर्षों में एक व्यायामशाला थी तथा इसे मॉनमाउथ शहर को उपहार के तौर पे लेडी लॅनगाटोक ने समर्पित किया था। इमारत की परोपकारी लेडी लॅनगाटोक की मृत्यु के पश्चात इसको नेल्सन संग्रहालय के रूप में खोला गया, जहाँ नौ-सेनाध्यक्ष होरेशियो नेलसन से जुड़ी उनकी यादगार चीजों, जिन्हें लेडी लॅनगाटोक ने संकलित कर रखा था, उनकी प्रदर्शनी लगाई जाती थी। नेल्सन संग्रहालय को वर्ष 1969 में मार्केट हॉल स्थित नए क्वार्टर में स्थानान्तरित कर दिया गया था। पूर्व व्ययामशाला और संग्रहालय अब निवर्तमान समय में एक अपार्टमेंट है।
चित्तौड़गढ़
गौमुख कुण्ड के उत्तरी छोर पर समिध्देश्वर का भव्य प्राचीन मंदिर है, जिसके भीतरी और बाहरी भाग पर बहुत ही सुन्दर खुदाई का काम है। इसका निर्माण मालवा के प्रसिद्ध राजा भोज ने ११ वीं शताब्दी में करवाया था। इसे त्रिभुवन नारायण का शिवालय और भोज का मंदिर भी कहा जाता था। इसका उल्लेख वहाँ के शिलालेखों में मिलता है। सन् १४२८ (वि. सं. १४८५) में इसका जीर्णोद्धार महाराणा मोकल ने करवाया था, जिससे लोग इसे मोकलजी का मंदिर भी कहते हैं। मंदिर के निज मंदिर (गर्भगृह) नीचे के भाग में शिवलिंग है तथा पीछे की दीवार में शिव की विशाल आकार की त्रिमूर्ति बनी है। त्रिमूर्ति की भव्यता दर्शनीय है। मंदिर में दो शिलालेख हैं, पहला सन् ११५० ई. का है, जिसके अनुसार गुजरात के सोलंकी राजा कुमारपाल का अजमेर के चौहान राजा आणाजी को परास्त कर चित्तौड़ आना ज्ञात होता है तथा दूसरा शिलालेख जो सन् १४२८ का है महाराणा मोकल से सम्बद्ध है।
तेनरीफ़ सभागार
तेनरीफ़ सभागार, कैनरी द्वीपसमूह, सान्ता क्रूस दे तेनरीफ़, तेनरीफ़ में स्थित प्रदर्शन कलाओं का एक बहु-स्थलीय केंद्र है। यह वास्तुकार सेंटियागो कलाट्रावा (Santiago Calatrava) द्वारा डिजाइन किया गया था। इसे 2003 में खोला गया। यह स्पेन में सबसे महत्वपूर्ण आधुनिक इमारतों में से है तथा सान्ता क्रूस दे तेनरीफ़ शहर के एक प्रतीक के रूप में है।
मुंबई के दर्शनीय स्थल
मरीन ड्राइव : 1920 में निर्मित, मरीन ड्राइव अरब सागर के किनारे-किनारे, नरीमन प्वाइंट पर सोसाइटी लाइब्रेरी और मुंबई राज्य सेंट्रल लाइब्रेरी से लेकर चौपाटी से होते हुए मालाबार हिल तक के क्षेत्र में है। मरीन ड्राइव के शानदार घुमाव पर लगी स्ट्रीट-लाइटें रात्रि के समय इस प्रकार जगमाती हैं कि इसे क्वीन्स नैकलेस का नाम दिया गया है। रात्रि के समय ऊंचे भवनों से देखने पर मरीन ड्राइव बहुत बेहतरीन दिखाई देता है।
कोयंबतूर
उदुमपेट से 20 किलोमीटर दूर पलानी-कोयंबटूर राजमार्ग पर तिरुमूर्ति मंदिर स्थित है। यह मंदिर तिरुमूर्ति पहाड़ी के नीचे तिरुमूर्ति बांध के पास है। एक बारामासी जलधारा श्री अमरलिंगेश्‍वर मंदिर के पास बहती है। पास ही स्थित एक झरना इस स्थान की खूबसूरती में चार चांद लगा देता है। यहां से करीब 25 किलोमीटर की दूरी पर अमरावती बांध के पास क्रोकोडाइल फार्म है जिसकी सैर भी की जा सकती है।
बस्ती जिला
बाबा मोछेस्वर नाथ मंदिर यह बस्ती से 25 किलोमीटर दूरी पर स्थित लालगंज थाना क्षेत्र के जगन्नाथपुर ग्राम सभा में पड़ता है। यहां पर एक शिव मंदिर है जो भगवान राम के समय के प्रसिद्ध ऋषि महर्षि उद्दयालक के द्वारा स्थापित किया गया था और यह उनकी तपोभूमि है साथ ही यहां पर तीन नदियों (मनवर,कुआनो तथा सरस्वती)का संगम होने के कारण हर वर्ष मार्च या अप्रैल के महीने में पाँच दिवसीय विशाल मेले का आयोजन किया जाता है और भारी संख्या में लोग इसमें भाग लेते हैं। इस मेले का सबसे प्रसिद्ध चीज देशी केला है और यहां हर वर्ष लाखों रुपये की केलों का कारोबार होता है।
साहा नाभिकीय भौतिकी संस्थान
साहा नाभिकीय भौतिकी संस्थान (SINP) भौतिक एवं जैव-भौतिक विज्ञान में मूलभूत अनुसंधान एवं शोध संस्थान है। यह सॉल्ट लेक सिटी, बिधाननगर, कोलकाता, भारत में स्थित है। यह संस्थान प्रसिद्ध भारतीय भौतिकीशास्त्री डॉ॰ मेघनाद साहा के नाम पर है।
मिलेनियम पार्क, कोलकाता
मिलेनियम पार्क कोलकाता में हुगली नदी के पूर्वी तट पर स्थित एक मनोरंजन पार्क हैा यह फैरी घाट से 2.5 किमी में फैला प्रकृतिक सुन्दरता और मनोरंजन के लिए जाना जाता हैा इसे कोलकाता के प्रदुषित जलमार्ग को एक हरा भरा क्षेत्र प्रदान करने के लिए बनाया गया था। यहाँ बच्चें, युवा और वयस्य सभी शांत, सकुन भरी शाम बिताने आया करते हैा यह पार्क कोलकाता रिवरसाइड ब्यूटिफिकेशन के पहले चरण का हिस्सा हैा यह कोलकाता मेट्रोपॉलिटन डिवलपमेंट अथॉरिटी (KMDA) के सहस्त्राब्दी के उपलक्ष में बनाया गया था। इसका उद्घाटन 26 दिसंबर 1999 को किया गया।
नाहिल
भारत के सबसे बड़े प्रान्त उत्तर प्रदेश के शाहजहांपुर जनपद में स्थित गांव नाहिल अपने भव्य इतिहास की वजह से प्रसिद्ध है । आजादी का आंदोलन हो, क्रांति हो अथवा सांस्कृतिक ,आध्यात्मिक कोई भी पहलू हो यहां की छटा अलग ही है। नाहिल गांव जिला मुख्यालय से 28किमी दूर तहसील पुवायां से 8 किमी की दूरी पर स्थित है। गांव पूरी तरीके से पक्की सड़क से जुड़ा हुआ है । गांव की आबादी लगभग 10,000 है। गांव का बाजार काफी समृद्ध है । और गांव में अभी तक 4 विद्यालय हैं। हाइस्कूल तक 2 विद्यालय हैं। एक बैंक और बहुत सारे मंदिर हैं। यहां के प्रमुख मंदिर बाबा तुरंत नाथ मंदिर बाबा भूमिसयन मंदिर स्वामी आत्मानंद आश्रम बाबा रघुनाथ पूरी धाम पुरातन समय मे नाहिल यहां की 90 एकड़ में फैली झील में पाए जाने वाले नीलकमल की वजह से प्रसिद्ध था। पुराने समय मे यहां के मिट्टी के बर्तन, कालीन, और यहां के बने खोये के पेड़े काफी प्रसीद्ध थे। वर्तमान में नाहिल के डिजिटलीकरण में samadhaan csc के संस्थापक श्याम मोहन मिश्र और उनकी टीम मोहित त्रिवेदी, प्रशांत मिश्र, विवेक मिश्र, विकास मिश्र काफी मेहनत के साथ लगे हुए हैं।
रामेश्वरम तीर्थ
तंगचिडम स्टेशन के पास एक जीर्ण मंदिर है। उसे ‘एकांत’ राम का मंदिर कहते है। इस मंदिर के अब जीर्ण-शीर्ण अवशेष ही बाकी हैं। रामनवमी के पर्व पर यहां कुछ रौनक रहती है। बाकी दिनों में बिलकुल सूना रहता है। मंदिर के अंदर श्रीराम, लक्ष्मण, हनुमान और सीता की बहुत ही सुंदर मूर्तिया है। धुर्नधारी राम की एक मूर्ति ऐसी बनाई गई है, मानो वह हाथ मिलाते हुए कोई गंभीर बात कर रहे हो। दूसरी मूर्ति में राम सीताजी की ओर देखकर मंद मुस्कान के साथ कुछ कह रहे है। ये दोनों मूर्तियां बड़ी मनोरम है। यहां सागर में लहरें बिल्कुल नहीं आतीं, इसलिए एकदम शांत रहता है। शायद इसीलिए इस स्थान का नाम एकांत राम है। रामेश्वरम् के टापू के दक्षिण भाग में, समुद्र के किनारे, एक और दर्शनीय मंदिर है। यह मंदिर रमानाथ मंदिर से पांच मील दूर पर बना है। यह कोदंड ‘स्वामी का मंदिर’ कहलाता है। कहा जाता है कि विभीषण ने यहीं पर राम की शरण ली थी। रावण-वध के बाद राम ने इसी स्थान पर विभीषण का राजतिलक कराया था। इस मंदिर में राम, सीता और लक्ष्मण की मूर्तियां के साथ ही विभीषण की भी मूर्ति स्थापित है। रामेश्वरम् को घेरे हुए समुद्र में भी कई विशेष स्थान ऐसे बताये जाते है, जहां स्नान करना पाप-मोचक माना जाता है। रामनाथजी के मंदिर के पूर्वी द्वार के सामने बना हुआ सीताकुंड इनमें मुख्य है। कहा जाता है कि यही वह स्थान है, जहां सीताजी ने अपना सतीत्व सिद्व करने के लिए आग में प्रवेश किया था। सीताजी के ऐसा करते ही आग बुझ गई और अग्नि-कुंड से जल उमड़ आया। वही स्थान अब ‘सीताकुंड’ कहलाता है। यहां पर समुद्र का किनारा आधा गोलाकार है। सागर एकदम शांत है। उसमें लहरें बहुत कम उठती है। इस कारण देखने में वह एक तालाब-सा लगता है। यहां पर बिना किसी खतरें के स्नान किया जा सकता है। यहीं हनुमान कुंड में तैरते हुए पत्थर भी दिखाई देते हैं।
बीकानेर के दर्शनीय स्थल
किले के भीतर एक घंटा घर, दो बगीचे और चार कुएँ हैं, जो प्राय: ३६० फुट गहरे हैं। इनमें एक का जल बीकानेर में सर्वोत्कृष्ट माना जाता है। किले के कर्ण पोल के सामने सूरसागर के निकट विशाल और मनोहर गंगानिवास पब्लिक उद्यान है। इस उद्यान का उद्घाटन तात्कालीन वायसराय लार्ड हार्किंडग के हाथ से १९१५ ई० के नबंबर माह में हुआ। इसके प्रधान प्रवेश द्वार का नाम क्वीन एम्प्रेस मेरी गेट है। किले के सामने के एक किनारे पर महाराजा डूंगर सिंह की संगमरमर की मूर्ति लगी है, जिसके ऊपर संगमरमर का शिखर बना हुआ है। इसी उद्यान में एक तरफ एजर्टन ट्ैंक बना है जिसके निकट ही इस दौर के महाराजा साहब की अश्वारुढ़ कांसे की प्रतिमा भी लगी है।
करूर
यह मंदिर पर्वत पर स्थित है। वेन्नमलाई सुब्रहमण्यम मंदिर करूर के समीप वेन्नामलाई पर स्थित है। यह मंदिर काफी पुराना है। इस मंदिर में भगवान मूरूगन की प्रतिमा स्‍थापित है। संत अरूणागिरीनाथर इस मंदिर में अपनी मण्डली के साथ मिलकर भजन किया करते थे। इसके अलावा यहां एक अलग काशी विश्वनाथ और विशाकशी का मंदिर भी है। यहां मुख्य रूप से मनाया जाने वाला त्यौहार स्कंद संहति है। यह पर्व तमिल माह में ऐप्पासी, थाईपुसम और आदी कृर्त्तिकई में मनाए जाते हैं।
कानपुर
शोभन मंदिर(जो कि एक सिध्द धाम है), नानाराव पार्क (bithoor),ब्लू वर्ल्ड ,चिड़ियाघर, राधा-कृष्ण मन्दिर, सनाधर्म मन्दिर, काँच का मन्दिर, श्री हनुमान मन्दिर पनकी, सिद्धनाथ मन्दिर, जाजमऊ आनन्देश्वर मन्दिर परमट, जागेश्वर मन्दिर चिड़ियाघर के पास, सिद्धेश्वर मन्दिर चौबेपुर के पास, बिठूर साँई मन्दिर, गंगा बैराज, छत्रपति साहूजी महाराज विश्वविद्यालय (पूर्व में कानपुर विश्वविद्यालय), भारतीय प्रौद्योगिकी संस्थान, हरकोर्ट बटलर प्रौद्योगिकी संस्थान (एच.बी.टी.आई.), चन्द्रशेखर आजाद कृषि एवँ प्रौद्योगिकी विश्वविद्यालय, ब्रह्मदेव मंदिर, रामलला मंदिर (रावतपुर गांव ) बाबा श्री महाकालेश्वर धाम बर्रा 5 इत्यादि
सरदार रणजीत सिंह
एस. रंजीत सिंह - ब्रिटिश शासन के एक सरदार बहादुर, उनका जन्म नवंबर, 1897 में संगरूर जिले के अकोई गांव में सरदार बहादुर नारायण सिंह के घर में हुआ था। सरदार बहादुर नारायण सिंह लुटियंस नई दिल्ली के प्रमुख ठेकेदारों में से एक थे और उन्होंने भारत की संसद की प्रभावशाली इमारत का निर्माण किया। एस. रंजीत सिंह ने राज हाई स्कूल, संगरूर से पढ़ाई की। एक प्रमुख ठेकेदार और व्यवसायी होने के नाते, सरदार बहादुर रणजीत सिंह माननीय थे। मजिस्ट्रेट, नई दिल्ली, और सदस्य, मुख्य आयुक्त, दिल्ली के सलाहकार परिषद, अध्यक्ष, पंथिक दरबार, अध्यक्ष, गुरुद्वारा प्रबंधक समिति, दिल्ली और गुरुद्वारा सिंह सभा, देहरादून, सदस्य, हिंदू कॉलेज और इंद्रप्रस्थ महिला कॉलेज, दिल्ली की प्रबंध समितियां और सदस्य, खालसा कॉलेज गवर्निंग काउंसिल, अमृतसर।
गार्डन रीच शिपबिल्डर्स एण्ड इंजीनियर्स लिमिटेड
गार्डन रीच शिपबिल्डर्स एण्ड इंजीनियर्स लिमिटेड (Garden Reach Shipbuilders and Engineers / GRSE)) भारत सरकार के रक्षा मंत्रालय के नियंत्रणाधीन एक सार्वजनिक क्षेत्र का उपक्रम है। यह कोलकाता में स्थित है। यह भारतीय नौसेना के पोतों से लेकर व्यापारिक जलपोतों तक का निर्माण एवं मरम्मत करते हैं। 20 हैक्टेयर के क्षेत्र में फैले जीआरएसई का अगला भाग करीब 1 किलोमीटर तक नदी से घिरा हुआ है।
महेन्द्रनाथ मंदिर , सिवान , बिहार
मंदिर परिसर के उत्तर में दिशा में कमलदाह सरोवर , परिसर में और आस पास अनेको मंदिर, हवन , भजन कीर्तन, चारो तरफ हरा भरा और शांत वातावरण , परिसर के आस पास उछल कूद करते बंदरो का झुण्ड,सरोवर किनारे देशी व प्रवासी पक्षियों का झुण्ड धार्मिक और मनोहर दृश्य एक अलग अनुभव देते है। परिसर में अनेको छोटे और बड़े घंटियों से भरा हुआ हुआ अलग भवन जिसमे लोग अपने मनोकामना पूरी होने पे घंटिया बांधते है विशेष आकर्षण है। बाबा महेन्द्रनाथ के भक्तगण यहाँ खड़े होकर अपनी तस्वीर लेते है। शादी विवाह के मुहूर्त वाले दिनो में अनेको वर- वधू पक्ष के परिजन आकर एक दूसरे से मिलते है तथा अनेको जोड़े बाबा महेन्द्रनाथ मंदिर में अपने परिजनों की उपस्थति में  परिणय सूत्र में बंधते है । हज़ारो की संख्या में नवविवाहित जोड़ा और उनके परिजन बाबा महेन्द्रनाथ का आशीर्वाद लेने आते है। बच्चो के मुंडन समेत भजन- कीर्तन के लिए भी लोग समूह में दूर दूर से आते है । पूजा - अर्चना करने के बाद मंदिर परिसर के आस पास अनेको दुकानें है जहा बच्चो के खिलौने महिलाओ के लिए शृंगार की वस्तुए समेत गृह सज्जा ,पूजा -पाठ से सम्बंधित हर तरह की सामग्री खरीदने के लिए श्रद्धालुओं की भीड़ लगी रहती है। अनेको मिठाई और जलपान की दुकानें है जहा श्रद्धालु जलाभिषेक करने के बाद उचित दर पर उपलब्ध जलपान कर सकते है जिनमे मुख्य रूप से यहाँ की जलेबी मिठाई बहुत मशहूर है ।
छत्तीसगढ़ के पर्यटन स्थल
काँकेर का प्राचीन नाम शीला व तामपत्र लेखों में काकरय, काकैर्य, कंकर व काँकेर अंकित है। कुछ विद्वानों का मत है कि प्राचीन समय में कांकेर कंकर ऋषि, श्रृंगी ऋषी, कांकेर नगर के मध्य में दूधनदी प्रवाहित होती है। इस नगर के दक्षिण में स्थित मढ़ियापहाड़ पुरातात्विक महत्त्व लिए हुये हैं। पहाड़ के ऊपर पत्थरों से निर्मित सिंहद्वार व किला यहां के समृद्ध इतिहास की एक झलक दिखाते हैं।राजधानी रायपुर से करीब 50 किलोमीटर दूर,जिला दुर्ग से 10 किलोमीटर दूर स्थित भिलाई एक औद्योगिक नगरी है। देश का पहला सार्वजनिक इस्पात कारखाना अपनी उन्नत तकनीकी, कौशल व उपकरणों के कारण विशेष दर्शनीय है। भिलाई में 100 एकड़ में एक अत्यन्त सुन्दर उद्यान व चिड़िया घर मैत्रीबाग पर्यटकों को रोमांचित करता है।दुर्ग जिले में बालोद के पास बना विशाल बांध है। जिसका निर्माण तान्दुला नदी पर हुआ है। यहाँ पर लोग एक पिकनिक स्पॉट की तरह घूमने आते है।बिलासपुर जिले में स्थित पुरातात्विक महत्त्व का यह ग्राम है। उत्खनन से प्राप्त देउरी मन्दिर, पातालेश्वरी मन्दिर, डिंडेश्वरी मन्दिर यहां पर उल्लेखनीय हैं। देश की प्राचीनतम चतुर्भुज विष्णु प्रतिमा भी यहां देखने को मिलती है।छत्तीसगढ़ के प्रमुख पुरातात्विक स्थल में से एक तालाग्राम बिलासपुर से 30किलोमीटर दूर मनियारी नदी के तट पर अवस्थित है। देवरानी-जेठानी मन्दिर के अलावा यहां विष्णु की एक विलक्षण प्रतिमा प्राप्त हुई है, जिसके प्रत्येक अंग में जलचर, नभचर व थलचर प्राणियों को दर्शाया गया है।बिलासपुर से तकरीबन 40 किलोमीटर दूर खारंग नदी पर बना विशाल बांध है। जिसके बीचो-बीच एक टापू स्थित है। यह एक पिकनिक स्थल है।इसे छत्तीसगढ़ का शिमला कहा जाता है। यह सरगुजा जिले में स्थित एक पठार है। यह प्राकृतिक रूप से अत्यधिक समृद्ध है। तिब्बती शरणार्थियों के एक बड़े समुदाय को यहां सन् 1962 में बसाया गया है।सरगुजा जिले में स्थित चांग-भखार कलचुरी व चौहानकालीन मठों व मन्दिर के पुरावशेषों के लिए प्रसिद्ध है। यह जशपुर जिला के फरसाबहार ब्लाक में आता है यह ओडिशा की सिमा से लगा है यह ईब नदी के ‍िकनारे में स्थित है।सेतगंगा भारत के छत्तीसगढ़ प्रान्त का एक प्राचीन धार्मिक नगर है। सेतगंगा जिला मुख्यालय मुंगेली से 15 किलोमीटर दुरी पर बिलासपुर-जबलपुर राष्ट्रीय मार्ग 130A पर स्थित है।
अज सरोवर
अज सरोवर "" भारत के पंजाब राज्य केन जिला एस.ए.एस.नगर (मोहाली) के खरड नगर कौंसल में एक धार्मिक एंव इतिहासक स्थान है। इसके साथ ही एक एतिहासिक मंदिर चिंता हरण मंदिर भी है। अज्ज सरोवर इस मंदिर के साथ बना हुआ है। इस मंदिर और सरोवर के बारे में यह बात प्रचलित है कि इस मंदिर और सरोवर का निर्माण भारत के प्राचीन राजा  महाराजा अज्ज ,जो श्री राम रामचन्द्र के दादा थे , ने किया था। अज्ज सरोवर मोहाली खरड सड़क पर स्थित है। इस सरोवर के लिए 15 एकड़ जगह उपलब्ध है लेकिन इस समय सरोवर की हालत ठीक नहीं है। यहाँ घास फूस उग्गा हुआ है और सरोवर के लिए पानी की कोई विवसथा नहीं है। सरोवर की दशा सुधारने के लिए समय समय मांग की जाती है।
सिवोई थिएटर
सिवोई थिएटर एक नाटकघर जो चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। नाटकघर को वर्ष 1928 में परंपरागत शैली में पुर्नसुसज्जित किया गया था और यह प्रसिद्धरूप से वेल्स में सबसे पुराना कार्यकरण थिएटर स्थल है। इस नाटकघर की 360 सीटों की क्षमता है और निवर्तमान समय में यह एक चैरिटेबल ट्रस्ट द्वारा संचालित होता है। इसकी इमारत यूनाइटेड किंगडम की ग्रेड द्वितीय* सूचीबद्ध घोषित इमारतों में से एक है। इसक साथ ही यह मॉनमाउथ हेरिटेज ट्रेल की 24 इमारत में से भी एक है।
कोच्चि
भारतीय नौसेना के दक्षिणी नौसैनिक कमान का केन्द्र तथा भारतीय तटरक्षक का राज्य मुख्यालय भी इसी शहर में स्थित है, जिसमें "एयर स्क्वैड्रन ७४७" नाम की एक वायु टुकड़ी भी जुड़ी है। नगर के वाणिज्यिक सागरीय गतिविधियों से सम्बन्धित सुविधाओं में कोच्चि बंदरगाह, अन्तर्राष्ट्रीय कण्टेनर ट्रांस्शिपमेण्ट टर्मिनल, कोचीन शिपयार्ड, कोच्चि रिफ़ाइनरीज़ का अपतटीय (ऑफ़शोर) सिंगल बॉय मूरिंग (एस.पी.एम), एवं कोच्चि मैरीना भी हैं। कोच्चि में ही कोचीन विनिमय एक्स्चेंज, इंटरनेशनल पॅपर एक्स्चेंज भी स्थित हैं, तथा हिन्दुस्तान मशीन टूल्स (एच.एम.टी), सायबर सिटी, एवं किन्फ़्रा हाई-टेक पाक एवं बड़ी रासायनिक निर्माणियां जैसे फ़र्टिलाइज़र्स एण्ड कैमिकल्स त्रावणकौर (फ़ैक्ट), त्रावणकौर कोचीन कैमिकल्स (टीसीसी), इण्डियन रेयर अर्थ्स लिमिटेड (आई.आर.ई.एल), हिन्दुस्तान ऑर्गैनिक कैमिकल्स लिमिटेड (एच.ओ.सी.एल) कोच्चि रिफ़ाइनरीज़ के साथ साथ ही कई विद्युत कंपनियां जैसे टी.ई.एल.के एवं औद्योगिक पार्क भी बने हैं जिनमें कोचीन एपेशल इकॉनोमिक ज़ोन एवं इन्फ़ोपार्क कोच्चि प्रमुख हैं। कोच्चि में ही प्रमुख राज्य न्यायपीठ केरल एवं लक्षद्वीप उच्च न्यायालय एवं कोचीन युनिवर्सिटी ऑफ़ साइंस एण्ड टेक्नोलॉजी भी स्थापित हैं। इसी नगर में केरल का नेशनल लॉ स्कूल, नेशनल युनिवर्सिटी ऑफ़ एडवांस्ड लीगल स्टडीज़ को भी स्थान मिला है।
सन्निहित सरोवर
सन्निहित सरोवर के बारे में मान्यता है कि यहीं सात सरस्वती नदियाँ मिलती हैं। इस सरोवर के जल में अमावस्या को स्नान करना पुण्यकारी माना जाता है।
महेन्द्रनाथ मंदिर , सिवान , बिहार
मन्दिर में छोटे-बड़े आकार की सैकड़ो की संख्या में घंटियां बहुत नीचे से ऊपर तक टंगी है । हर-हर महादेव के उद्घोष और घंट- शंख की ध्वनि से मन्दिर परिसर से लेकर सड़कों पर भगवान शिव की महिमा गूंजती रहती है। दशहरा के पर्व में 10 दिनों तक अखंड भजन , संकीर्तन का पाठ होता है। इसके अलावा सावन में  महाशिवरात्रि पर  लाखों भक्त जलाभिषेक करते हैं। सालों भर पर्यटक का आना जाना लगा रहता है।  भगवान गणेश की एक प्रतिमा भी परिसर में रखा गया है। उत्तर में मां पार्वती की एक छोटा सा मन्दिर भी है। हनुमान जी की एक अलग मन्दिर है, जबकि गर्भगृह के दक्षिण में भगवान राम, सीता का मंदिर है। काल भैरव, बटूक भैरव और महादेव की मूर्तियां मंदिर परिसर के दक्षिण में है। मंदिर परिसर से 300 मीटर की दूरी पर भगवान विश्वकर्मा का एक मंदिर है। मंदिर के उत्तर में एक तालाब है जिसे कमलदाह सरोवर के रूप में जाना जाता है जो 551 बीघा क्षेत्र में फैला हुआ है। इस सरोवर से भक्तगण भगवान शिव को जलाभिषेक करने के लिए जल ले जाते हैं और सरोवर की परिक्रमा भी करते है । इस सरोवर में नवंबर में कमल खिलते है और बहुत सारे प्रवासी पक्षी यहां आते हैं जो मार्च तक रहते है। महाशिवरात्रि पर यहां लाखों भक्त आते हैं। उत्सव पूरे दिन चलता रहता है और भगवान शिव व मां पार्वती की एक विशेष विवाह समारोह आयोजित होता है। इस दौरान शिव बारात मुख्य आकर्षण होता है।
संकट मोचन हनुमान मंदिर
संकट मोचन फाउंडेशन की स्थापना मंदिर के महंत श्री वीर भद्र मिश्र द्वारा १९८२ में हुई थी। वे गंगा नदी की सफ़ाई और सुरक्षा पर कई काम से जुड़े रहे हैं। इन परियोजनाओ के लिए आर्थिक सहायता अमेरिकी और स्वीडिश सरकारों द्वारा प्राप्त होती हैं। मिश्रा भारतीय प्रौद्योगिकी संस्थान (बीएचयू) में पूर्व में सिविल इंजीनियरिंग विभाग के पूर्व प्रमुख रह चुके हैं। १९९२ में इन्हें संयुक्त राष्ट्र पर्यावरण कार्यक्रम (यूएनईपी) "ग्लोबल ५०० रोल इन होनोर " की स्थापना के लिएअ सम्मानित किया गया था और १९९९ में टाइम्स मैगज़ीन द्वारा "हीरो ऑफ़ द प्लानेट" के पुरस्कार से सम्मानित किया गया था। यह फाउंडेशन पिछले २५ साल से एक ऑस्ट्रेलिया के पर्यावरण समूह, 'ओज़ ग्रीन' नामक के साथ "स्वच्छ गंगा अभियान' संगठन के तहत काम कर रहा हैं।
मॉनमाउथ हेरिटेज ट्रेल
मॉनमाउथ हेरिटेज ट्रेल (), () एक पैदल मार्ग है जो दक्षिण-पूर्वी वेल्स के काउंटी नगर मॉनमाउथ के विभिन्न चयनित एतिहासिक और पारंपरिक स्थलों को आपस में जोड़ता है। वर्ष 2009 में मॉनमाउथ सिविक सोसायटी ने शहर में 24 ऐतिहासिक और दिलचस्प इमारतों व स्थलों की पहचान की। इन इमारतों में से मुख्यतः इमारत पहले से ही यूनाइटेड किंगडम की सूचीबद्ध इमारत थीं। 24 में से केवल तीन स्थलों—ब्लॅस्टियम (रोमन किला), डिस्पेंसरी और हेमस् मिनरल वॉटर वर्क्स—को छोड़ के सभी सूचीबद्ध हैं। इन स्थलों में से रोमन किला असल में मौजूद नहीं है परन्तु एक स्थानीय बैंक में लगी पट्टिका किले के यहाँ होने की जानकारी व उसकी स्थिति का विवरण देती है। इसके आलावा एक और स्थल, नेल्सन गार्डन, कोई इमारत नहीं अपितु एक उन्नीसवीं सदी का बागीचा है। ट्रेल पे चार इमारतें गिरजाघर हैं, जिनमें से दो एंग्लिकन सम्प्रदाय व एक-एक मेथोडिज़्म और रोमन कैथोलिक सम्प्रदायों के हैं।
झालावाड़
शहर से करीब 6 किलोमीटर दूर कृष्ण सागर नामक विशाल सरोवर है। यह सरोवर एकांतप्रिय लोगों को बहुत पसंद आता है। सरोवर के किनारे पर लकड़ियों से निर्मित एक इमारत है। इस इमारत को रैन बसेरा कहा जाता है। यह इमारत महाराजा राजेन्द्र सिंह ने ग्रीष्मकालीन आवास के लिए बनवाई थी। पक्षियों में रूचि रखने वालों को यह स्थान बहुत भाता है। वर्तमान में यह जल गया है
उन्नाव सूर्य मंदिर
उन्नाव के सूर्य मंदिर का नाम बह्यन्य देव मन्दिर है। यह मध्य प्रदेश के उन्नाव में स्थित है।यह मन्दिर गुर्जर कुषांण वंशीय महाराजा धिराज श्रीमान कनिष्क के समय का है यह मन्दिरऔर मुल्तान का सूर्य मन्दिर ऐक ही समय के हैं। इस मन्दिर को आज समय 2000 बर्ष सै ज्यादा हो चुका है।  इस मन्दिर में भगवान सूर्य की पत्थर की मूर्ति है जो एक ईंट से बने चबूतरे पर स्थित है जिस पर काले धातु की परत चढी हुई है। साथ –ही-साथ २१ कलाओं का प्रतिनिधित्व करने वाले सूर्य के २१ त्रिभुजाकार प्रतीक मंदिर पर अवलंबित है।
सीता समाहित स्थल
यह मंदिर इलाहबाद और वाराणसी के मध्य स्थित जंगीगंज बाज़ार से ११ किलोमीटर गंगा के किनारे स्थित है। मान्यता है कि इस स्थान पर माँ सीता से अपने आप को धरती में समाहित कर लिया था। यहाँ पर हनुमानजी की ११० फीट ऊँची मूर्ति है जिसे विश्व की सबसे बड़ी हनुमान जी की मूर्ति होने का गौरव प्राप्त है। स्वामी जितेंद्रानंद जी के असीम प्रयास से और श्री प्रकाश नारायण पुंज की मदद से ये स्थान पर्यटक स्थल के रूप में उभर कर आया है।
सोनिया विहार
सोनिया विहार [दिल्ली] का एक क्षेत्र है, जोकि उत्तर-पूर्वी दिल्ली में स्थित है। सोनिया विहार यमुना नदी के किनारे स्थित है। समीपवर्ती मुख्य बस स्टेंड "गुरु नानक सर" है। सोनिया विहार "करावल नगर विधानसभा क्षेत्र" में पड़ता है। सोनिया विहार "पृथ्वीराज चौहान मार्ग" पर स्थित है, यह मार्ग अंततः लोनी, गाज़ियाबाद (उत्तर प्रदेश) से जुड़ता है।
कुलेखानी जलाशय
कुलेखनी जलाशय नेपाल के नारायणी अंचल के मकवानपुर जिले में कुलेखानी के पास कुलेखनी नदी पर एक चट्टान से भरा बांध है। बांध का प्राथमिक उद्देश्य बिजली उत्पादन है। इसका निर्माण 1977 में शुरू हुआ और इसको 1982 में चालू किया गया था। 4 साल बाद इसके दूसरे भाग को 1986 में चालू किया गया था और एक तीसरा पावर स्टेशन 14 मेगावाट का मई 2015 में चालू होने की उम्मीद थी, लेकिन निर्माणकर्ताओं के साथ मुद्दों के कारण इसमें देरी हुई। 117.84 मिलियन अमेरिकी डॉलर के इस परियोजना को विश्व बैंक, कुवैत फंड और संयुक्त राष्ट्र विकास कार्यक्रम आदि संस्थानों से धन प्राप्त हुआ। वर्तमान में यह नेपाल विद्युत प्राधिकरण के स्वामित्व में है। यह 114 मीटर (374 फीट) लंबा बांध इंद्र सरोबार नामक एक जलाशय बनाता है जिसमें 69,200 एकड़ फीट तक पानी जमा होता है। कुलेखानी जलाशय से 5.8 कि॰मी॰ की सुरंग से जल को पहले कुलेखानी जलविद्युत स्टेशन में भेजा जाता है। यह बिजली स्टेशन में पानी के प्रवाह को नियंत्रित करता है। आगे यही से जल भूमिगत बिजली स्टेशन तक पहुंचता है। इसमें दो 30 मेगावाट पेल्टन टर्बाइन-जनरेटर की मदद ली जाती है। पहले पावर स्टेशन से छोड़ा गया पानी सुरंगों की एक श्रृंखला में प्रवेश करता है, जहाँ से यह हाइड्रोपावर स्टेशन तक पहुँचता है, जो कि भूमिगत है और जिसमें दो 16 मेगावाट के फ़्रांसिस टर्बाइन-जनरेटर स्थापित हैं। बांध और जलाशय बागमती नदी बेसिन में हैं जबकि बिजली स्टेशन राप्ती नदी बेसिन में हैं। तीसरे हाइड्रोपावर स्टेशन का निर्माण 2008 में आरम्भ हुआ था जो कि अब 2019 नें पूरा हो गया है। नेपाल विद्युत प्राधिकरण ने तीसरे कुलेखानी जलविद्युत परियोजना की समाप्ति की समय सीमा पांचवीं बार जनवरी 2018 में बढ़ायी थी क्योंकि धीमी गति से चलने वाले ठेकेदार के कारण निर्माण देर से चल रहा था।इसकी स्थापित क्षमता 14 मेगावाट की है।
अवुकाना बुद्ध प्रतिमा
अवुकाना प्रतिमा मध्य श्रीलंका के केकीरवा विभाग में स्थित अवुकाना ग्राम मे विद्यमान है। उस ग्राम का अपर नाम औकाना भी प्रसिद्ध है। प्रतिमा के सम्मुख काला वेवा नामका सरोवर है। बुद्ध प्रतिमा सरोवर की ओर अभिमुखी है। विशाल ग्रेनैट शिल से निर्मित वो प्रतिमा को गिरिका (टीला) से भिन्न नहीं किया गया है, अपि तु गिरिका के सम्मुख स्थित भाग पर उत्कीर्णन करके पृष्ठ भाग गिरिका के साथ सँल्लग्न ही स्थापित किया गया है  । ऐसा करने से प्रतिमा का आधार दृढ हो गया है और वो विशाल प्रतिमा दृढतया भूमि पर स्थित हो गई है । परन्तु प्रतिमा का कमल आकार आसन का भिन्नतया उत्कीर्णन करके प्रतिमा के आधार के रूप में निर्मित किया गया है। आसन के बिना प्रतिमा का औन्नत्य ३८ फीट् १० इंच् (११.८४ मीटर) है। आसन का औन्नत्य गिन कर यदि प्रतिमा के सम्पूर्ण औन्नत्य को गिनते हैं, तो प्रतिमा का औन्नत्य ४२ फीट (१३ मीटर) होता है । प्रतिमा के अग्र भाग में एक मन्दिर है। प्राचीन काल में उस मन्दिर में ही ये प्रतिमा प्रस्थापित हुई थी। आज भी वहाँ अनेक अवशेष उपबद्ध हैं।उस मन्दिर की भित्ति इंटो और चट्टानों से निर्मित है। उस मन्दिर की लम्बाई ७४ फीट (२३ मीटर) और विस्तार ६३ फीट (१९ मीटर) है ।
मॉनमाउथ किला
मॉनमाउथ किला मॉनमाउथ के बीचोंबीच मॉननाऊ नदी के निकट स्थित एक पहाड़ी पर है और दुकानों व मुख्य रास्तों व चौराहे के पीछे है। किसी ज़माने में एक महत्वपूर्ण सीमावर्ती किला व इंगलैंड के हेनरी ५ का जन्म स्थान रहा यह किला अंग्रेज़ी गृह युद्ध तक खड़ा रहा जब यह क्षतिग्रस्त हो गया और तिन बार हस्तांतरण के पश्च्यात इसे तोड़ दिया गया ताकि इसकी पुनः किलेबंदी ना की जा सके। १६४७ में आधे गिरने के बाद इस जगह को ग्रेट कासल हाउस द्वारा पुनः उपयोग व निर्माण किया गया जो रॉयल मॉनमाउथशायर रॉयल इंजीनियर्स का मुख्यालय व संग्रहालय बन गया।
कारगिल
कनिक स्तूप कारगिल ज़िले के सनी पर स्थित है। इस स्तूप का सम्बन्ध प्रसिद्ध भारतीय योगी नारूपा से है। ऐसा माना जाता है कि इन संत ने इस स्तूप के भीतर रहकर कुछ समय तक ध्यानसाधना की थी। यहाँ एक छोटा सा कमरा है जिसमें योगी की कंसे की मूर्ति स्‍थापित है। इस आकृति को वर्ष में केवल एक बार जुलाई माह के अंत में देखा जा सकता है। इस अवसर के दौरान एक त्‍यौहार मनाया जाता है। यह त्‍यौहार दो दिनों तक चलता है। काफ़ी संख्या में लोग इस अवसर पर सम्मिलित होते हैं। इसके अलावा, बरदान मठ के मठवासियों द्वारा नकाब नृत्य प्रस्तुत किया जाता है।
स्टैनफोर्ड विश्वविद्यालय
स्टैनफोर्ड विश्वविद्यालय का फैलाव है, जो इसे सन्निहित क्षेत्र के मामले में दुनिया का दूसरा सबसे बड़ा विश्वविद्यालय बनाता है। मॉस्को स्टेट यूनिवर्सिटी का निर्माण लम्बवत रूप से किया गया है और इसका क्षेत्र सबसे अधिक है लेकिन कुल भूमि के एक छोटे से हिस्से का ही इस्तेमाल किया गया है। रोम, जोर्जिया के नज़दीक बेरी कॉलेज के पास सन्निहित भूमि का है और उत्तरी न्यूयॉर्क के आडीरोनडेक पहाड़ी के पॉल स्मिथ कॉलेज के पास भूमि पर कब्ज़ा है, लेकिन ये दोनों ही विश्वविद्यालय नहीं है। ड्यूक विश्वविद्यालय का फैलाव है, लेकिन वे सन्निहित नहीं हैं। . संयुक्त राज्य वायु सेना अकादमी के पास सन्निहित भूमि है, लेकिन यह विश्वविद्यालय नहीं है। विशाल भूमि अनुदान के साथ डार्टमाउथ कॉलेज के पास से भी अधिक भूमि है, लेकिन उसका केवल ही परिसर का हिस्सा है। अपने डोमेन में पर कब्ज़ा है, हालांकि इसके अधिकांश हिस्से अप्रयुक्त जंगल है।
राष्ट्रीय प्रौद्योगिकी संस्थान, त्रिची
एनआईटीटी परिसर तिरुचिरापल्ली के बाहरी इलाके में थुवाकुड़ी के पास स्थित है। यह परिसर में फैला हुआ है और यह भारत में सबसे बड़ा परिसर है। मुख्य प्रवेश द्वार परिसर के दक्षिणी छोर पर राष्ट्रीय राजमार्ग 67 के सामने स्थित है। प्रशासनिक भवन (जो एड-ब्लॉक के रूप में लोकप्रिय है) अपने प्रतिष्ठित क्लॉक टावर के साथ संस्थान के विशेष आकर्षणों (लैंडमार्क्स) में से एक है। इसी इमारत में प्रशासनिक कार्यालय और निदेशक एवं डीन के कार्यालय भी स्थित हैं। इमारत के पश्चिमी एवं पूर्वी क्षेत्रों में क्रमशः भौतिकी एवं रसायन शास्त्र के विभाग बने हुए हैं।
नारायण सरोवर
यहां सिंधु नदी का सागर से संगम होता है। इसी संगम के तट पर पवित्र नारायण सरोवर है। यह सनातन-धर्मियों के पांच पवित्र सरोवरों में से एक है। अन्य सरोवर हैं- मानसरोवर, विन्दु सरोवर, पुष्कर सरोवर और पंपा सरोवर। प्रतिवर्ष लाखों श्रद्धालु इन पवित्र सरोवरों में डुबकी लगाते हैं।
ताज की विवन्ता-कोन्निमारा
सितम्बर २०१० में, होटल को ताज द्वारा विवन्ता-कोन्निमारा चेन्नई नाम से घोशित किया गया था।  ताज कोन्निमारा बिन्नी रोड पर नदी कौम के पूर्वी तट पर स्थित है, अन्ना सालाई के बाहर, स्पेंसर प्लाजा, चेन्नई के पास, सबसे प्रमुख स्थलों में से एक है।  ताज कोन्निमारा में कुल मिलाकर १५० कमरें है, जिसमें से १४१ डबल कमरे और ९ सुइट्स में शामिल है। इस होटल में ५ बैठक कमरे हैं जिसमें एक बौल रूम है जहां ४०० लोगों को एक थिएटर शैली में समायोजित कर सकते है और ६०० लोगों को कॉकटेल के लिए समायोजित कर सकते है। होटल के सम्मेलन कक्ष में एक थियेटर शैली में ३० लोगों को समायोजित कर सकते हैं।  साल २००४ में ताज ग्रूप होटल में ६५ कमरों का पुनर्निर्मित कर दिया।
रोचेस्टर, न्यूयॉर्क
यह पड़ोसी क्षेत्र नेशनल रजिस्टर ऑफ हिस्टोरिक प्लेसेस (राष्ट्रीय ऐतिहासिक स्थल रजिस्टर) पर दर्ज एक प्रिज़र्वेशन डिस्ट्रिक्ट (संरक्षण जिला) है। इसमें डाउनटाउन रोचेस्टर से पैदल जाने लायक दूरी के भीतर साढ़े तीन ब्लॉक क्षेत्र शामिल है और इसमें आवासीय, वाणिज्यिक और औद्योगिक इमारतें शामिल हैं। आवासीय क्षेत्र का केन्द्र सुसान बी. एंथोनी स्क्वायर है जो 1839 के शहरी मानचित्रों पर प्रदर्शित एक पार्क है जिसका डिजाइन मशहूर ओल्म्सटीड ब्रदर्स ने बनाया था। इस पड़ोसी क्षेत्र के भीतर सुसान बी. एंथोनी हाउस भी है जो उनके जीवन के अंतिम दशकों तक नारी-मताधिकारवादी का आवास था जो कि अब एक संग्रहालय बन गया है और इसके साथ ही साथ इस क्षेत्र में कनिंघम कैरेज फैक्टरी भी है जिसका निर्माण 1848 में कैनाल स्ट्रीट पर हुआ था। 1880 के दशक में संयुक्त राज्य अमेरिका में जेम्स कनिंघम सन एण्ड कंपनी ने अन्य सभी निर्माताओं की सम्मिलित बिक्री की तुलना में अधिक गाड़ियों की बिक्री की। कैनाल स्ट्रीट संपत्ति जो आज भी मौजूद है, 100 साल से भी ज्यादा समय तक कनिंघम का मुख्यालय बनी रही।
खरसाली
Shani Temple Uttarkashi शनि देव मंदिर शनिदेव मंदिर उत्तराखंड के उत्तरकाशी जिले के खरसाली गांव में स्थित एक प्राचीन मंदिर है । यह मंदिर हिंदूओं के देवता शनिदेव को समर्पित है , जिन्हें एक पौराणिक कथा के अनुसारहिंदू देवी यमुना का भाई माना जाता है | कहा जाता है कि शनिदेव न्यायाधीश हैं , जो हर कर्म का हिसाब करते हैं । यह मंदिर समुद्री तल से लगभग 7000 फुट की ऊंचाई पर स्थित है । इस मंदिर की कलाकृति बेहद ही प्राचीन है | शनि मंदिर के बारे में इतिहासकार मानते है कि इस मंदिर का निर्माण पांडवो ने करवाया है एवम् इस पांच मंजिला मंदिर के निर्माण में पत्थर और लकड़ी का उपयोग किया गया है । जिससे कि निर्माण में लकड़ी के बांसों के इस्तेमाल से यह खतरे के स्तर से ऊपर रहता है तथा बाढ़ से इसको बचाने में मदद मिलती है । शनिदेव की कांस्य मूर्ति शीर्ष मंजिल पर स्थित है।
आज़मगढ़
यह जगह जिला मुख्यालय के पूर्व-दक्षिण में 36 किलोमीटर की दूरी पर स्थित है। यहां एक प्रसिद्ध किला है जिसका निर्माण राजा हरिबन ने करवाया था। इस किले में एक स्मारक और सरोवर है जो कि काफी प्रसिद्ध है। इस सरोवर को मदिलाह सरोवर के नाम से जाना जाता है। प्रत्येक वर्ष सरोवर से तीन किलोमीटर की दूरी पर धार्मिक मेले का आयोजन किया जाता है।
भारत के सात आश्चर्य
सिखों के चौथे गुरु राम दास ने 1577 ई. में एक सरोवर की खुदाई की जो बाद में अमृतसर या अमृत सरोवर (अर्थात अमरत्व प्रदान करने वाला सरोवर) के नाम से जाना गया, इसके आसपास बसने वाले शहर का नाम भी इसी के नाम पर पड़ा. समय के साथ इस सरोवर के बीच में हरिमन्दिर साहिब ("अर्थात भगवान का निवास स्थान") नामक एक शानदार सिख ईमारत का निर्माण किया गया और यह सिख धर्म का सर्वोच्च केन्द्र बन गया। इसके गर्भगृह में गुरु अर्जन देव द्वारा संकलित आदि ग्रंथ को रखा गया है जिसमें सिख गुरुओं और सिख मूल्यों तथा विचारों को प्रकट करने वाले बाबा फरीद, कबीर "आदि" जैसे अन्य संतों के उपदेश शामिल हैं।
कोलकाता
मैदान और फोर्ट विलियम, हुगली नदी के समीप भारत के सबसे बड़े पार्कों में से एक है। यह 3 वर्ग कि॰मी॰ के क्षेत्र में फैला है। मैदान के पश्चिम में फोर्ट विलियम है। चूंकि फोर्ट विलियम को अब भारतीय सेना के लिए उपयोग में लाया जाता है यहां प्रवेश करने के लिए विशेष अनुमति लेनी पड़ती है। ईडन गार्डन्स मेंएक छोटे से तालाब में बर्मा का पेगोडा स्थापित किया गया है, जो इस गार्डन का विशेष आकर्षण है। यह स्थान स्थानीय जनता में भी लोकप्रिय है। विक्टोरिया मेमोरियल, १906-2१ के बीच निर्मित यह स्मारक रानी विक्टोरिया को समर्पित है। इस स्मारक में शिल्पकला का सुंदर मिश्रण है। इसके मुगल शैली के गुंबदों में सारसेनिक और पुनर्जागरण काल की शैलियां दिखाई पड़ती हैं। मेमोरियल में एक शानदार संग्रहालय है, जहां रानी के पियानो और स्टडी-डेस्क सहित 3000 से अधिक वस्तुएं प्रदर्शित की गई हैं। यह रोजाना प्रात: १0.00 बजे से सायं 4.30 बजे तक खुलता है, सोमवार को यह बंद रहता है। सेंट पॉल कैथेड्रल चर्च शिल्पकला का अनूठा उदाहरण है, इसकी रंगीन कांच की खिड़कियां, भित्तिचित्र, ग्रांड-ऑल्टर, एक गॉथिक टावर दर्शनीय हैं। यह रोजाना प्रात: 9.00 बजे से दोपहर तक और सायं 3.00 बजे से 6.00 बजे तक खुलता है। नाखोदा मस्जिद लाल पत्थर से बनी इस विशाल मस्जिद का निर्माण १926 में हुआ था, यहां १0,000 लोग आ सकते हैं। मार्बल पैलेस, एम जी रोड पर स्थित आप इस पैलेस की समृद्धता देख सकते हैं। १800 ई. में यह पैलेस एक अमीर बंगाली जमींदार का आवास था। यहां कुछ महत्वपूर्ण प्रतिमाएं और पेंटिंग हैं। सुंदर झूमर, यूरोपियन एंटीक, वेनेटियन ग्लास, पुराने पियानो और चीन के बने नीले गुलदान आपको उस समय के अमीरों की जीवनशैली की झलक देंगे। पारसनाथ जैन मंदिर, १867 में बना यह मंदिर वेनेटियन ग्लास मोजेक, पेरिस के झूमरों और ब्रूसेल्स, सोने का मुलम्मा चढ़ा गुंबद, रंगीन शीशों वाली खिड़कियां और दर्पण लगे खंबों से सजा है। यह रोजाना प्रात: 6.00 बजे से दोपहर तक और सायं 3.00 बजे से 7.00 बजे तक खुलता है। बेलूर मठ, बेलूर मठ रामकृष्ण मिशन का मुख्यालय है, इसकी स्थापना १899 में स्वामी विवेकानंद ने की थी, जो रामकृष्ण के शिष्य थे। यहां १938 में बना मंदिर हिंदु, मुस्लिम और इसाईशैलियों का मिश्रण है। यह अक्टूबर से मार्च केदौरान प्रात: 6.30 बजे से ११.30 बजे तक और सायं 3.30 बजे से 6.00 बजे तक तथा अप्रैल से सितंबर तक प्रात: 6.30 बजे से ११.30 बजे तक और सायं 4.00 बजे से 7.00 बजे तक खुलता है। [[दक्षिणेश्वर काली मंदिर]][[चित्र:Kolkatatemple.jpg|thumb|right|दक्षिणेश्वर काली मंदिर.]] हुगली नदी के पूर्वी तट पर स्थित यह मां काली का मंदिर है, जहां श्री रामकृष्ण परमहंस एक पुजारी थे और जहां उन्हें सभी धर्मों में एकता लाने की अनुभूति हुई। काली मंदिर सडर स्ट्रीट से 6 कि॰मी॰ दक्षिण में यह शानदार मंदिर कोलकाता की संरक्षक देवी काली को समर्पित है। काली का अर्थ है "काला"। काली की मूर्ति की जिह्वा खून से सनी है और यह नरमुंडों की माला पहने हुए है। काली, भगवान शिव की अर्धांगिनी, पार्वती का ही विनाशक रूप है। पुराने मंदिर के स्थान पर ही वर्तमान मंदिर १809 में बना था। यह प्रात: 3.00 बजे से रात्रि 8.00 बजे तक खुलता है। मदर टेरेसा होम्स इस स्थान की यात्रा आपकी कोलकाता यात्रा को एक नया आयाम देगी। काली मंदिर के निकट स्थित यह स्थान सैंकड़ों बेघरों और "गरीबों में से भी गरीब लोगों" का घर है - जो मदर टेरेसा को उद्धृत करता है। आप अपने अंशदान से जरुरतमंदों की मदद कर सकते हैं। बॉटनिकल गार्डन्स कई एकड़ में फैली हरियाली, पौधों की दुर्लभ प्रजातियां, सुंदर खिले फूल, शांत वातावरण...यहां प्रकृ ति के साथ शाम गुजारने का एक सही मौका है। नदी के पश्चिमी ओर स्थित इस गार्डन में विश्व का दूसरा सबसे बड़ा बरगद का पेड़ है, जो १0,000 वर्ग मीटर में फैला है, इसकी लगभग 420 शाखाएं हैं। [[श्रेणी:कोलकाता ज़िला]] [[श्रेणी:पश्चिम बंगाल के शहर]] [[श्रेणी:कोलकाता ज़िले के नगर]] [[श्रेणी:कोलकाता|*]]